
Kurdistana îranê û welatên Ewropayê, Dr. 
Qasimlo û hevalên wî hatin bibîranîn û di 
çalakiyên berfireh ên şermezarkirinê de, rejîma 
terorîstperwer a Komara Îslamî ya îranê hate 

Daxuyaniya Deftera Siyasî ya PDKÎranê: 


Xelkê 

Kurdistanê di 
18’hemîn salvegera 
şehîdbûna Dr. 
Qasimlo de carek 
din wefadarî û 
emegnasiya xwe bo 
wî rêberê mezin û 
partiya wî dan 
xuyakirin 
Serbarê 
amadebaşiya 
hêzên rejîmê û gef 
û givaşên wan li 
ser xelkê 
Kurdistanê, roja 
22'ê Pûşpera îsal jî 
weke du salên borî, 
xelkê welatparêz û 
azadîxwaz li gund 
û bajarên 
Kurdistanê de bi 
pêşwaziya 
bangewaza partiya 
xwe, PDK îranê ve 
hatin û bi 
nîşandana liv û 
hereketên 
nerazîbûnê wekî, 
nivîsîna dirûşman li 
ser der û dîwaran, 
belavkirina 
wêneyên şehîd 
Qasimlo, daxistina 
dukan û bazaran û 
bi xasmanî 
temirandina 
çirayên malên xwe 
li seet 10'ê şevê de 


bi midehê 3 deqîqan, nerihetî û bêzariya xwe ji rejîma Komara Islamî bona terorkirina rêberê mezin û 
navdar yê gelê kurd, Dr. Ebdulrehman Qasimlo xuya kirin. 

Her bi vê boneyê li hin bajarên weke Mehabadê de, meşa aram û aştîxwazane ya xelkê kete ber êrîşa 
hêzên kirêgirtî yên rejîmê û di encam de hejmarek ji xelkê, birîndar û şehîd bûn, hejmarek jî hatin girtin 
û rapêçî girtîgehan kirin. 

Bêşik ew meş û hereketên xelkê kurd ji hişyarî û pêgihîştina wan ve çavkaniyê digre û nîşan dide ku 
teror û tirsandina wan û nemaze rêberên wan, ne tenê her nabe sedema biçokdehatin û destberdan ji 
mafên rewa û berheq yên xwe, belkî li ser domandina rêbaza Dr. Qasimlo û partiya xwe heya gihîştin bi 
armancan mikumtir dike. 

Em, hişyarî û pêşwazîkirina xelkê demokrat û azadîxwaz yê Kurdistanê ji gaziya partiyê bilind 
dinirxînin û spas û pêzanîna xwe jî pêşkêşî hemû gelê kurd bi taybet ciwanan dikin, herweha serxweşiyê 
jî ji malbatên şehîdên vê berxwedanê dişînin û hêviya baştirbûna her çiqas zûtir ya birîndaran bi hêvî 
dixwazin. 

Serkevtin ji bo we xelkê qehreman yê Kurdistanê 

Partiya Demokrat a Kurdistana îranê 


Deftera Siyasî 


15.07.2007 

Peyama Deftera Siyasî Ya PDK îranê Bi Boneya 18’hemîn 
Salvegera Terorkirina Dr. Ebdulrehman Qsimlo 



“Bila nifşa ciwan û nûgijîştî ya îro bîr û ramanên rêberê navdar 
yê neteweya Kurd, Dr. Qasimlo bikin çirayê rêya xebatê” 



rêberê mezin û navdar yê Kurd Dr. 
Ebdulrehman Qasimlo de em li vir kom 

bûne heta serbarê tewandina serê kurnoj û 
hurmetê ji bo fîdakarî û xwegorîtiya şehîdê 
nemir Dr. Qasimlo û hemû şehîdên gel weke 
salên çûyî, gerrekê di nava beşek ji bîr û 
ramana pêşketinxwazane ya wî bidin, bona vê 
çendê ku em bikin ceribîna rêya xebata xwe û 
soz û peymanê tevî canê paqij yê wî nû bikin 
ku li ser rêbaza neteweyî û demokrat û 
aştîxwazane ya wî berdewam bin û heya 
gihîştin bi xwezî û hêviyên wî ku rizgarî û 
serbestiya neteweya bindest û demokratxwaz 
ya Kurd bû, bo demkê ji xebat û tekoşînê 
nerawestin. 

Geiî heva/an! 

Li ser zanayî û lehengiya Dr. Qasimlo pir 
hatiye gotin, lê dîsan jî tiştên negotî ji karîn û 
şiyanên wî gellek in û hêvî dikim bi 
derbasbûna demê roj bi rojê aliyên jiyana wî 
rêberê leheng yê neteweya me ji bo nifşa 
ciwan û nûgihîştî bêtir ron û kifş bibe Bona vê 
çendê ku di rêya gihîştin bi azadî, demokrasî û 
mafê diyarîkirina çarenivîsê ji bo gelê Kurd 
wane û şîretên wî bikin bi çirayê rêya xebata 
xwe. 

Dr. Qasimlo di xebata hundirîn de 
îmaneke kûr bi parastina azîn, usûl û 
pirensîpên demokratîk hebû û dengê 
endamên partiyê bi çavkaniya rewa û 
berheqiya rêberiyê dizanî, lewra di hemû 
kongreyan de, ewilî di hilbijartina rêberiya 
partiyê de beşdarî dikir û piştre jî di nava 
rêberiya partiyê de xwe ji bo sekreteriya giştî 
berbijar dikir. Ew li dijî her cure mekanîzmeke 
lihevkirinê bû ku kes yan girûpek bixwaze xwe 
bi ser partiyê de bisepînin (ferz bikin) û heta 
mabû li dijî wan kes û destekan xebat dikir. 

Dr. Qasimlo dijberê hizra eşîretî û 
herêmçêtiyê bû û bi tundî li hember vî cure 
fikirîna kevn û paşverû disekinî, lewra pir 
caran dikete ber şopa serkêşên vê bîr û 
ramana paşmayî, lê wî ku îman û bawerî bi 
rastî û heqaniyeta hizr û ramana xwe hebû, ji 
gef û êrîşa neyar û dujminan tirsek nebû 
(bêminet bû). 

Heva/ên qedirgiran! 

Dr. Qasimlo digot ku demokrasî ji bo PDK 
îranê armanc û hedef e û li ser vê baweriyê 
bû, demokrasî çeka gelên bindest û yek ji wan 
gelê Kurd e ku bi sedema parvekirina Kurdan 
bi ser çar welatan de û nebûna derfet û 
delîveya pêkhatina dewleta serbixwe heya 
niha nekariye bi mafê diyarîkirina çarenivîsê 
bigihîje, mafek ku heqê berheq yê tev takekes 
û neteweyeke bêparkirî de bigihîjê de. Her di 
vê demê de jî, bawerî bi mafê diyarîkirina 
çarenivîsê bi maneya hevgirtinê ji bo 
neteweya parçekirî ya Kurd hebû. Ew bawer 
bû Kurd ji bo gihîştin bi armancên xwe, divêt 
gotarekê hilbijêre ku dunyaya derve piştgiriyê 
jê bike. Ev baweriya wî jî ji vê rastiyê çavkanî 
girtibû ku Dr. Qasimlo hêz û karîna Kurdan, 
helwest û berjewendiyên cîhanî nas dikir, 
loma digot: "Kurd ji bo gihîştin bi armancan 
divêt xebata xwe di çarçoveya demokrasî û 


mafên mirovan de bas bikin û pêşve bibin". 

Bi dîtina Dr. Qasimlo, demokrasî di welateîk 
pirneteweyî weke îranê de, wateya parvekirina 
desthilatê bû ku di sîstemeke demokratîk ya 
federal û li ser bingeha mirovî, xuya û berbiçav 
dibû. Sîstemek ku têde çi cure ferq û 
cudahîdananeke neteweyî, zayendî, tex û 
çînatiyê di holê de nedibû. Dr. Qasimlo di vî 
warî de digot: "Bêy hebûna rejîmek demokrat 
ya rasteqîn mafê ge/ê Kurd dabîn nabe û bê 
dabînbûna mafên neteweyî yên ge/ê Kurd jî, 
rejîm bi wateya xwe ya rastîn û kemi/î, 
demokratîk nabe." 

Dr. Qasimlo pêşkevtîbûna civak û hemû 
tevgereke siyasî bi radeya beşdariya jinan di 
wê civak yan tevgera siyasî de girê dida û di vê 
derbarê de digot: "Her çiqas jin di kar û 
xebatên siyasî û civakî de zêdetir beşdar bin, 
civak pêşketîtir e û her çiqas di tevgera siyasî 
ya neteweya me de, jin çalak û xebatkar bin, 
tevgera me pêşketîtir û bextê serkevtina wê 
bêtir e". Herwiha ciwan bi çavkaniya hêza gel û 
hêviya pêşeroja welat dizanîn. 

Dr. Qasimlo hogirê diyalog û pêwendiya 
germ û gurr bû, ew sefîrekî çeleng û xwedî 
hest ji bo tevgera Kurd bû û bi wê zanayî û 
têgihîştina ku hebû, gellek baş dikarî derd, kul 
û elemên neteweya xwe bigehîne guhê xelkê 
dunyayê û piştgirî û hezkirina wan bo aliyê 
tevgera Kurd rabikêşîne. Di dema jiyana 
serbilindane ya xwe de, pir dostên wefadar û 
navdar weke xatûna Madam Mîtran, Dr. 
Bernard Koşner, Kirîs Koçera û sedan 
kesên din bo piştevanî ji tevgera Kurd peyda 
kirin. Wî rêya PDK îranê û partiyên din ên 
Kurdî ji bo Rêxistina Enternasyonala Sosyalîst 
vekir û endambûna Partiya Demokrat di vê 
rêxistina navneteweyî de, encamên hewl û 
tekoşîna vî leheng û mêrmaqûlê dîroka gelê me 
ne. 

Hevaiên hêja! 

18 salan berî niha dêwên şer û kundên 


malwêranî û xirabiyê, mamostayên terorê, Dr. 
Qasimlo li ser maseya gotûbêjê ji me standin 
û wisa difikirîn, bi terorkirina Dr. Qasimlo dê 
bikaribin bigihîjin armancên xwe yên qirêj û 
mirar ku jarî û lawazkirina tevgera Kurd e. Lê 
em dibînin Dr. Qasimlo heke çi bi cendek di 
nava me de nemaye, lê bi bîr û bawerî her 
rêber e û di nava me de ye. Ciwanên nûgihîştî 
ên welat, waneyên xebata xwe li dijî rejîma 
dîktator ya Îslamî ya îranê û di rêya rizgarî û 
demokrasiyê de bi dirûşma Qasimio, 
Qasimio rêya te dê her bidome, dest pê 
dikin. 

Çiqas kor, nezan û nefam bûn yên ku 
bawer dikirin bi şehîdkirina Dr. Qasimlo, xebat 
ji bo gihîştin bi demokrasî û mafê gelê Kurd, 
dê ber bi qels û lawaziyê biçe, ew çekçekûle 
bûn ku nedidîtin Qasimlo rêbazek diyarî kiriye, 
azîn û usûlek ji xebatê re daniye û partiyek 
perwerde kiriye ku bi van reşebayane nahê 
lerizînê û rêya xebatê her çiqas dijwar û tejî 
kosp û asteng be jî, heya serkevtinê dê 
bidomîne. 

Piştî ku Dr. Qasimlo di 22'ê Pûşper (13'ê 
Tîrmeh)a 1989'an de hate terorkirin, ev roje ji 
xelkê Kurdistanê re yê bûye roja xebat û 
berxwedanê û ciwanên biwêr û xebatkar li 
dijî vê terorê ji bo bibîranîn û nûkirina soz û 
peymanê tevî canê paqij yê Dr. Qasimlo, dest 
didin awayên cur bi cur ên xebatê li dijî rejîma 
kevneperest û paşverû a Komara Îslamî û jêre 
diselimînin ku Qasimlo heke çi bi cendek di 
nava me de nemaye, lê di bîr û ramanên xwe 
de her zindî û rêber e. 

Du salan beriya niha bû ku xelkê xebatkar 
yê Mehabadê di roja 22'ê Pûşperê de, hemû 
dukan û bazar daxistin û piştî vê rojê bo 
heyamê çil rojan li ser rênîşaniya Partiya 
Demokrat, her demê li bajarekê li seranserê 
Kurdistana îranê ev nerazîbûn di şekl û 
awayên cuda cuda de tevî serkut û qirkirina 
tund û bêrehmane ya rejîmê û şehîdbûna 

hejmarek berçav ji xebatkaran û birîndarbûna 
hejmareke zêdetir û girtina hezaran kes û 
xistina wan bo nava girtîxaneyan û îşkenceya 
wan dom kir. Sala borî jî li ser daxwaza PDK 
îranê di roja 22'ê Pûşper (13'ê Tîrmeh)ê de, gel 
dukan û sûk (bazar)ên xwe daxistin û di şevê 
de jî bo heyamê 3 deqîqeyan çirayê malên xwe 
temirandin. Ev liv û meşa nerazîbûnê di 
demekê de bû ku xelkê Kurdistanê ji qirkirin û 
bêrehmiya hêzên rejîmê kêmtirîn şik û guman 
tune bûn, lê dîsan hantne ortê, heya bi dijmin 
biselimînin ku ew li ser rêbaza Qasimlo ku 
rêbaza rizgariya gel û dabînbûna demokrasiyê 
ye, biîsrar in û hazir in di vê rêyê de hemû 
hezîneyekê bidin. Di cihê xwe de ye ku ji vê 
tirîbûnê ve em bi taybetî silavan ji bo şehîd, 
birîndar û girtiyên siyasî yên wan meşên 
nerazîbûnê bişînin û ji wan re bibjin bila 
şehîdên nemir, girtiyên azar û îşkencedîtî 
erxayîn bin, gellek nakişîne ew armancên ku we 
xwe di pêxema wan de gorî kir, azar, êşandin û 
îşkenceya kirêgirtiyan we bi can û dil qebûl û 
tab kir, dê bihên cî û gel di bin siya hewildan û 
fîdakariya we dê rizgar û azad bibe. 

Beşdarên hêja! 

29 salan berê gelên îranê di encama 
xebateke netirsane de di roja 22'ê Rêbendana 
1357 (11.02.1979)'an de, tomara rejîma 
Paşatiyê têkve pêçan, bi wê hêviyê ku berhema 
wê xebat û tekoşînê hatine serkara rejîmekê jê 
bikeve ku têde xelk bi azadî, ewlehî û asûdeyiyê 
bigihîjin. Lêbele pir nekişand Xomeynî û 
dezgeha olî ya îranê dest bi ser şoreşê de girt û 
her di yekemîn rojên li pey şoreşa îranê de, 
civaka îranê û dinyayê li gor baweriya olî ya 
xwe bi du beşên heq û "batil" (neheq) parve 
kirin û pêka vê dîtin û ramanê jî diviya heya 
sepandina heq li ser neheqiyê bixebite. Alava 
vê tekoşînê jî li gorî vê nêrîn û dîtinê "cîhad" 
(zebar) e ku yekem qonaxa vê cîhadê jî di 28'ê 
Gelawêja 1358 (19.08.1979)'an li dijî gelê Kurd 
li Kurdistana îranê ji aliyê Xomeynî ve hate 
îlankirin. Di encama wê fermanê de, can û malê 
xelkê Kurdistanê ji Pasdarên cehl û nezaniyê 
hate helalkirin û çi cinayet di vê derheqê de ji 
aliyê Spaha rejîmê ve nehatin meşandin!. Her li 
gorî vê ramana paşverû, fermana şandina 
şoreşê bo derve ji aliyê Xomeynî ve hate dayîn 
ku di encama van nêrînane de, şerê 8 salî yê 
îran û îraqê jê ket ku têde bi milyon mirovan 
jiyana xwe ji dest dan û bi milyar Dolaran jî ku 
divêt mesref û xerca avadanî û rihetiya xelkê 
bihata kirin, xerca vî şerê bêencam hate kirin. 

Melayan di van 29 salan de ji bo domandina 
desthilata reş a xwe, fend û fêlên cur bi cur 
bikar anîn û kar gehandin cihekê ku bi gotinên 
rojpesend û anîne rojeva reform û guhertinan 
di çarçoveya rejîmê de komek zaf ji xelkê 
hundir û heta binav Opozîsyona derve û 
dinyaya vêc û berjewendîxwaz ya Rojava jî 
dilxweş kiribû. Anîne berbasa van senaryoyane 
ji bilî parvekirina kar di nava Meleyan de, tiştek 
din nebû. 

Niha li pey 29 salan, Mehmûd Ehmedînejad 
yê vegeriyaye ser rûçikê rasteqîn yê Komara 
Îslamî û yê dest daye fitne afirandinê li herêmê, 
piştgirîkirin ji destek û girûpên terorîstî, 
maytêkirin di kar û barên dewletên herêmê û 
hewildan ji bo bidestxistina çekên Etomî û gefa 
ji holê rakirina endamek Neteweyên Yekbûyî li 
ser rûyê xarîteya coxrafiya dinyayê. 

îro ku cîhanê seh bi tirs û bixeterbûna 
rejîma Komara Îslamî kiriye, xebat ji bo 
meharkirina vê rejîma serberedayî roj bi rojê 
zêdetir dikeve rojeva civaka navneteweyî, lewra 


ye heta niha ji aliyê Rêxistina Neteweyên 
Yekbûyî ve di 2 biryarnameyên 1737 û 1747'an 
de, radeyek ji cezayên aborî bi ser de hatine 
sepandin û rejîm serbarê van zext û givaşane jî, 
li ser serkêşî û bersivnedayîn bi civaka 
navneteweyî û domandina meyandina 
Uraniyûmê berdewam e û didomîne. Gelajeya 
sêyem ya dorpêçan li ser rejîma Komara Îslamî 
ya îranê li ber nirxandin û gotûbêjan de ye û li 
gor helwestên herî dawîn yên Wezîra Karê 
Derve ya Amerîkayê, pirsa êrîşa leşkerî bo 
meharkirina rejîmê her wisa di bername û 
destûra karê me de ye û em mêze dikin ku 
guherîna vê rejîmê yê ketiye rojeva civaka 
navneteweyî. 

Heke rejîm di warê navneteweyî de rastî 
kirîzan hatiye, di warê hundirîn de jî yê tûşî kirîz 
û pirsgirêkên cur bi cur ji qeyrana meşrû û 
berheqiyê bigire heya kirîza aborî, civakî û wd... 
bûye. 

Hevalên rêzdar! 

îran ku bi sedema çavkaniyên nift (petrol)ê 
piştî Erebistana Seûdî û Kanadayê di cîhanê de 
pileya sêyem û di warê gazê de jî piştî Rûsyê 
pileya duyem di cîhanê de heye, ji ber nezanî û 
kêrhatînebûnê ji aliyekê, ji aliyê din ve seba 
siyaseta ne durist ya arşîe û kirîz afirandinê û 
ketina rejîmê di benda baykot û dorpêçan ji 
aliyê saziyên malî (diravî) ên navneteweyî û 
girêdana îtibara pereyan û nehatina 
sermayeyên biyanî ji bo welat, rastî kirîzan 
bûye ku mixabin beşek ji ziyan û zexta van kirîz 
û qeyranane bo tex û qatên feqîr, belengaz û 
kêmdahat vedigere. 

Di bûyera herî nû de, bi sedema cîrekirina 
benzînê ku ji şeva sêşem, 05'ê Pûşper (26'ê 
Hezîra)a îsal ji aliyê rejîmê ve hate îlankirin û 
aloziyek zaf li piraniya bajarên mezin ên îranê 
de derket holê, li Tehranê agir berdane dehan 
benzînxaneyan, li Tewrêzê xelkê dest bi ser 
benzînxaneyan de girt û benzîn erzantir ji nirxa 
dewletî, lêtra wê bi 80 tûmenî ji otombêlan re 
difirotin. Bi kurt û kinî, ev pirsgirêk bû sedema 
kuştina çend kesan. Rejîm ku pêşdîtina hegera 
dubarebûna van arîşe û pirsgirêkane dike, 
derdora hemû benzînxaneyan tejî ji hêzên 
întîzamî û ewlekariyê kirine. 

Kongera Amerîkayê jî di vê dawiyê de 
cjelaleyek pejirandiye ku firotina benzînê ji bo 
îranê ku nêzîkê 50 ji sedî ya pêwîstiya xwe li 
derve dabîn dike, dixe nava çarçoveya 
dorpêçên xwe û îlan kiriye her welatek benzînê 
bifiroşe îranê, dê bikeve ber baykot û dorpêçên 
Amerîkayê. Nebûna benzînê di welatekê de ku 
sêyemîn paşkevta çavkaniya binerdê ya petrola 
dinyayê heye, heke nîşana kêrhatînebûn û 
nezaniya desthilatdarên rejîmê nebe, nîşaneya 
çi ye? 

Pirsgirêka nebûna benzînê bi qasekê girîng 
e ku di dema herî zû de bandora xwe da kifşê û 
buhaya tev alav û amûr û tiştên bazarê bire 
serê ku ev yeke zext û givaşeke zaf dixe ser 
xelkê û nemaze çîn û texa hejar û destkurt ku 
piraniya xelkê welat pêk tîne. 

Di heyamê bihurî de ji aliyê Melekeya 
Birîtaniyayê ve nasnavê "Sir" ji Selman Ruşdî, 
nivîskarê pirtûka Ayetên Şeytanî re bi sedema 
xizmetên wî bi wêjeya Birîtaniyayê hate bexşîn 
ku bû sedema dijkiryar û helwesta tund a 
rejîma îranê ku jêve bû dana vî nasnavî ji 
navhatî re sivikatî ye bi Ola îslamê, di vê 
derheqê de Hedad Adil, Serokê Civata Îslamî a 
rejîmê ragihandj<u ev kiryare bê bersiv namîne. 
Ji aliyê girûpên Îslamî ên rejîmê ve jî xelata 
kuştina Selman Ruşdî zêdetir bû û rejîmê bi 


SIYASÎ 

gefa kuştina hevwelatiyekî welateke din 
peyama şandina^zulmê û şikandina pênivîsê 
nivîskarên xeyrî Îranî jî ji bo derve dişîne. 

Di warê civakî de jî bi sedema bêkarî, bê 
hêvêvîtî, givaşa vê hesab li ser jiyana xelk, 
jiyana di bin hêla xizaniyê de, bûyerên civakî 
wekî xweşewitandin, îtiyad, berdan û 
hilweşîna malbatan roj li pey rojê zêdetir dibe, 
ev pirsgirêkên civakî zêdetir di nav nifşa 20 - 
30 salî de ne û roj li pey rojê temenê 
tûşbûyiyan bi genadeliya civakî kêmtir dibe û 
li gor serhejmariyên rejîmê, niha du milyon û 
nîv bikarînerên madeyên sirker di îranê de 
hene ku piraniya herî zaf ji nifşa ciwan pêk 
hatiye. 

Serbarê vana jî, maytêkirinên rejîmê di 
jiyana malbatan de ye, destêwerdan li şêwaza 
lixwekirina kincan û di çend mehên borî de 
riftarê rejîmê tevî wan jinên ku lixwekirinên 
Îslamî liberçav negirtine, gellek hovane bûye. 
Di nûtirîn biryarê de, rejîmê ji bo kincên xelkê 
şekl û metodên cur bi cur dayîne terziyan û 
navê kincên neteweyî li ser danîne ku ji vî 
heyamî şûn de terzî divêt kincan bi wî awayî 
bidirûn, hekene dê rastî cezayên rejîmê 
werin. 

Hevalên hêja: 

Di 18'hemîn salvegera şehîdên Viyenê de, 
ji aliyê Deftera Siyasî a PDK îranê ve silavan 
dişînin bo nemir Dr. Qasimloyê hertim zindî û 
kekê Ebdula Qadirîazer û em soz û peymanê 
tevî canê paqij ê wan nû dikin ku hetanî 
serkevtinê rêvîngên emegnas yên rêya wan 
ya pîorz bin 

Hevrêyên birêz! 

Li ciyê xwe de ye ku li vir bîranînekê ji 
rêberekî xebatkar yê din, yarê wefadar bi 
rêbaza Dr. Qasimloyê rêber, kekê Selam 
Ezîzî, endamê Deftera Siyasî yê partiya me 
ku di 24'ê Pûşpera 1378'an a 
Rojî(15.07.1999)'an de, bi sedema sekteya 
mejî wexera dawiyê kir û bo hertim xatira xwe 
ji me xwest. 

Kekê Selam di sala 1358'(1980)an de, wê 
demê rû ji refên Pêşmrgatiyê kir ku serokê 
Dadgeha Bokanê bû. Wî ew jiyana xweş û ew 
berpirsiyariya giring bi cî hêla û hate nav 
refên Pêşmergatiyê hetanî ku zanebûn û 
karîna xwe bixe xizmeta berbipêşveçûna 
armancên partiyê. Wî, wê dema ku di refên 
partiyê de bû, pileyên berpirsiyariyê yek li pey 
hev bezandin û ji payîza sala 1368'(1989)an 
ve, hetanî dema xatirxwestinê ji partî û 
hevçeperên xwe, endamê jêhatî û layîq ê 
Deftera Siyasî ya partiyê bû. Kekê Selam her 
ji wê dema ku rêberekî zana û xwedî şiyan 
bû, tevî vê çendê jî mirovekî xakî û peyvxweş 
û liser dilan bû û baweriyeke kûr bi rêberiya bi 
kom hebû, dijî tekrewî û dîktatoriyê xebat 
dikir. Rêvîngekî wefadar yê rêya Dr. 
Qasimloyê rêber bû. 

Wê dema ku Dr. Qasimlo ji bo 
zindîragirtin û livandina partiyê, xebat dikir, 
kekê Selam Ezîzî yek ji piştevanên herî bihêz 
yê wî rêberî bû. Ew piştî şehîdbûna Dr. 
Qasimlo jî yek ji rêvîngên rêya mamostayê 
rêber, Dr. Qasimlo bû. 

Sed heyf û mixabin bona ji dest dana 
rêberên wek kekê Selam. 

Silav ji hizra wî û berdewam be rêya 
wî 

Silav ji PDK îranê rêber û rêkxerê 
tevgera rizgarîxwaziya gelê Kurd 

Her bijîn û serkevtî bin 

Carek Din Peyman Tevî Şehîdên Viyenê Hate Nûkirin 




Di bîranîna 18'hemîn salvegera terorkirina rêbêrê mezin ê Kurd Dr.Qasimlo û 
hevrêyê wî Şehîd Ebdula Qadirîazer de, re û resmek di Binkrya Deftera Siyasî ya 
PDK îranê de, birêve çû. 

Rê û resm piştî nîvroya roja înê, 22.04.1386(13.07.2007)'an, di hal û 
hewayekî pir ji kul û kuvan û çavên bi hêsir û dilên xembar, lê hêbîdar de dest 
pê bû. 

Di destpêka rê û resmê de, nimayişeke takekesî ji aliyê Fatih Salihî ve, hate 
nîşan dan û piştre bi sirûda neteweyî ya "Ey Reqîb"ê û ragirtina deqîqeyekê 
bêdengiyê ji bo bibîranîna canê paqij û nûkirina peymanê tevî armancên bilind 
ên Şehîdên rêya azadiya Kurdistanê, rê û resmê bi fermî dest bi karê xwe kir. 


Di doma rê û resmê de peyama Deftera Siyasî ya 
PDK îranê, ji a\\ye Têmûr Mistefayî, endamê 
Polîtbîroya PDK îranê ve hate pêşkêşkirin. Deqa 
Peyama Deftera Siyasî di rûpela 2-3 ya vê hejmara 
Agirî de hatiye. 

Di dawiya peyama Polîtbîroya PDK îranê de, bo 
car din weke hemû salê Şehîd Seyîd Selam Ezîzî, 
endamê birûmet û biemeg yê Deftera Siyasî ya PDK 
îranê, hatibû birîranîn ku roja 24'ê Pûşperê 8'emîn 
salvegera ji destçûna wî ye. 

Aliyên din ên rê û resma han wiha hatibûn 
xemilandin: 

-Sirûda "Qasimlo", ji aliyê kora hunerî ya PDK 
îranê ve. 

- Kilamek ji aliyê Bêhrûz Lutfî ve. 

- Rêgirtin ji 2 hevrêyan bi navên Mihemed Weysî 
û xatûna Beyan Qadiriyan ku ji bo bilindragirtina bîr û 
armancên Dr. Qasimlo, li Hewlêrê heta Koyê bi pêyan 
hatibûn. 

-Sirûda "Ey Mamostay Mezin û Zana", ji aliyê 
zarokên Navenda l'ê ya Kurdistanê ve. 

-şanoyek li ser navê "Ême le ser rêbazî ew 
qeutabxaneyîn"(Em li ser rêbaza vê xwendinegehê 
ne", ji aliyê koma Şanoyê ya "Kotrekanî 
Tarawge"(Kevokên Xerîbiyê)ve. 

Rê û resm êvariya heman rojê bi nûkirina peymanê 
tevî armancên Şehîdan û dana vê sozê ku heta jiyan 
hebe rêya Şehîdan jî dê her dom hebe, bidawî hat. 


Li Ser Rola Dr. Qasimlo Di PDK îranê Û 
Tevgera Kurd De Dormêzek Hate Lidarxistin 



Bi boneya 18'hemîn salvegera şehîdkirina 
Dr. Qasimlo ji aliyê rejîma terorîstî ya 
Komara Îslamî ve,jdormêzek li ser rola Dr. 
Qasimlo di PDK îranê û tevgera Kurd 
de, roja sêşem 10'ê Tîrmeha 2007'anji aliyê 
Komîsyona Perwerde û fêrkirina PDK îranê 
hat lidarxistin. 3 mêvanên dormêza han ku li 
ser mijara civînê axivîn ev bûn: Rêzdaran 
Kawe Behramî, Çeko Rehîmî û 
Mihemedsalih Qadirî, endamên Komîteya 
Navendî ên PDK îranê. 

Di vê dormêzê de, birêz Sekreterê Giştî 
yê PDK îranê, Mistefa Hicrî û hejmarek ji 
endamên rêberî û Kadro û Pêşmerge beşdar 
bûn. 

Di dormêzê de, ji aliyê birêveberên 
dormêzê ve bi hûrî û berfirehî rola Dr. 
Qasimlo di PDK îranê û tevgera Kurd de di 
warên vegerandina serxwebûna siyasî ji bo 


PDK îranê, bername 
û Pêrewa hundirîn, 
anîna Sosyalîzma 
Demokratîk weke 
armanca pêşeroja 
partiyê, 

navneteweyîkirina 
pirsgirêka Kurd, 
tekezkirin li ser 
diyalog û gotûbêjê, 
nehêlana 
takekesperestiyê, 
cihgirkirina exlaq di 
siyasetê de û wd... 
hate şirovekirin. 

Her wiha 
birêveberên 
dormêzê bal 
kişandin ser 
taybetmendiyên 
bilind ên Dr. 
Ebdulrehman 
Qasimlo wekî, 
demokratbûn, 
aştîxwazbûn, bawerî 
bi wekheviya mafê 
jinan û mêran û 
parastina mafên 
mirovan û wd... 

Dormêza han 
piştî 2 seetan bi 
dawî bû. 


Nerazîbûna Xelkê Li Dijî Komara 
Îslamî Bi Boneya 22’ê Pûşperê 



Bi boneya 18'hemîn 
salvegera terorkirina Dr. 
Qasimlo û Ebdula Qadirî 
Azer, serbarê gef û givaşên 
hêzên rejîmê, lê xelkê netirs, 
emegnas û welatparêz yê 
Kurdistanê li 22'ê Pûşperê de li 
gellek bajarên Kurdistanê weke 
Mehabad, Seqiz, Sine, Bokan, 
Pîranşar, Kirmanşan û 
Gîlanxerbê de piraniya dokan û 
bazar daxistin û bi vî awayî 
nerazîbûna xwe ji rejîma ^ 
terorîstperwer a Komara Îslamî 


dane eyanê. 

Herweha xelkê welatparêz û 
Pêşmergeperwer ê Kurdistanê li 
piraniya gund û bajarên 
Kurdistanê de pêşwazîji gaziya 
partiyê kirin û seet 22'ê şeva 
22'ê Pûşperê çirayên malên xwe 
bo 3 deqîqeyan temirandin. 

Hêjayê gotinê ye ku li gellek 
bajarên Kurdistanê de rejîmê ji 
tirsan de rewşa awarte 
ragehandibû, lê dîsan jî ciwanên 
azadîxwaz ala Komara Îslamî jî 
anîne xwarê. 

Dr. Yekta Uzunog/u: 

“DR. QASÎMLO JÎ GELLEK DEMOKRATÊN NAVDAR ÊN EWROPÎ ZÊDETiR 
DEMOKRAT BÛ. DEMOKRASÎ PERÇEK Ji KESAYETÎYA WÎ BÛ” 

Dr. Yekta Uzunog/u (Gey/anî) di sa/a 1935'an de // Farqîna Kurdistana Bakur ji dayîk dibe. Di saia 1971'an de ji bo xwendinê tê Fransayê. Ji 1973 
ta 1979'an ii zanîngeha Tiba Universai dixwîne û dibe doktorê tendurustiyê. Pişd destpêbûna şerê rejîma Îsiamîya îranê ii dijî Kurdan, tevî komek 
bijîşkên Rêxistina Doktorên Bê Sînor ji bo aiîkariya dermanî diçe Kurdistana îranê û Pêşmergan derman dikin. Ji biiî doktorî di warê tibê de, 
zanista aborî jî xwendiye. Sa/a 2006'an, xeiata herî girîng ya weiatê Çek (Frantisek Kriegiejê wergirt. Dostê qedîm, dehsaian û nêzîk yê Dr. 
Qasimio û maibata wî ye. Niha ii Komara Çekê dijî. Dr. Yekta zewicî ye û bavê 2 zarokan e. Wekî aborînasekî pirspor û serkevtî ii geiiek weiatên 
cîhanê beşdarî konferansên navneteweyî yê aboriyê dibe. 

Bi boneya 18'hemîn sairoja terorkirina hovane ya Dr. Qasimioyê nemir, min xwast ku ii ser çend aiiyên kesayetî, xebat û ramanên Şehîd Dr. 
Qasimio, raman û nêrînên vîkesayetiyê Kurdyê navdar ji bo we xwendevanên hêja bidim xuyakirin. 



Hevpeyvîn/ Azad Kurdî 


Hevpeyvîna me taybet li ser 
kesayetiya Dr. Qasimloyê nemir e. 13'ê 
Tîrmeha 2007'an, 18 sal bi ser şehîdkirina 
nemirovane ya Dr. Qasimlo ji aliyê 
terorîstên Komara Îslamî re derbas dibe. 
Hûn yek ji dostên nêzîk yên Dr. Qasimlo 
bûn. We çawa ew nas kir? pêwendiyên 
we bi wî re çawa bûn? 

Di sala 1972'an de ku ez bo xwendinê hatim 
Çekoslovakya, min xwendekarên Kurd ên 
Rojhilatê jî nas kirin. Wek Mihemed Muhtedî, 
Hacî Ehmedî, Selîm Babanzade, Hesen 
Qazî û wd. Min wisa dizanî ku rehmetiyê Şehîd 
Dr. Qasimlo jî li Pragê ye. Lê ew wê demê li 
îraqê bû. Carna diçû û dihat Pragê. Ez li xaniya 
xwendekaran de li Prag 6 dimam. Di sala 
1973'an de rojekê di zanîngehê de hevalekî min 
ê Çek - xwendekarê Tendurustiyê - hat ba min 
û got: 'Tu Kurd î?". Min berisv da: "Dewleta me 
tune be jî, ez Kurd im". Got:" Ez Kurdan baş 
nas dikim, min pirtûka Dr. Qasimlo, Kurd û 
Kurdistan xwendiye û bavê min hevalê Dr. 
Qasimlo ye. Wan bi hev re zanîngeh xwendine 
û hêj bi hev re ne. Tu naxwazî îşev werî mala 
me, mala me ji Xaniyê xwendekaran ku tu 
dimînî 150 m dûr e û mala Dr. Qasimlo jî li 
kêleka me de ye." Lê ew tişt bi dengekî nizm û 
wek tiştekî dizî ji min re got. Wê şevê ez çûm 
mala wî. Li wir hîn bûm ku bavê wî aborînasekî 
gellek navdar e di warê aboriya ziraatê de, 
piraniya reformên ziraatê li Çekoslovakya û li 
Polonyayê wî çê kirine. Li wir çend xanî hebûn. 
Di wan çend xaniyan de tenê aborînas û 
malbata wan diman û tevde hevalê rehmetiyê 
Şehîd Dr. Qasimlo bûn, bi hev re zanîngeh 
xwendibûn, bûbûn pirspor, di zanîngehên herî 
navdar ên aboriyê de bibûn dersdar heta sala 
1968'an û tevde bi hev re dijî ketina leşkerên 
Soviyetê sekinîbûn, serhildabûn. Wan ez bi 
malbata Şehîd Dr. Qasimlo re dam naskirin ku 
cîranê wan^, cîranê min jî bûn. Ta ku Dr. 

Qasimlo ji îraqê vegeriya û me hevdu nas kir. 
Êdî bi malbata wî re em baş bibûn nas. Ez bi 
carekê de ketibûm nav civaka aborînasên herî 
navdar û dijî Soviyet, dijî dîktatoriyê. 

Qedr û qîmeta Dr. Qasimlo li ber çavên 
hevalên wî yên aborînas ên Çek bêhempa bû, ji 
ber ku ew wek biyaniyekîd\ dagirkirina 
Çekoslovakyayê ji aliyê leşkerên Soviyetê de li 
dijî vê dagirkirinê serê xwe rakiribû û di kêleka 
hevalên xwe de ketibû nav şerê dijî dagirkeriyê. 

Lê îraniyên din - ku endamên Partiya 
"TUDEH" bûn - li ber çavê ilumdarên Çek de 
îxanet kiribûn gelê Çek, ji ber ku dijî dagirkirinê 
der neketibûn. 

Bi giştî we çi pênase û nirxandinek li 
ser kesayetiya rêberê leheng yê Kurd, Dr. 
Ebdulrehman Qasimlo heye? 

Di Şibata sala 1975'an de, ez û Hecî 


Ehmedî, Memo Calî û çend xwendekarên Kurd 
çûn sefareta Swêdê li Pragê û me dest bi 
girevagirtina rojiyê kir. Bi vê gireva rojiyê me 
xwest em hevkariya welatên Sosyalîst bi Sedam 
Husên re protesto bikin. Piştî vê protestoyê ku 
wê demê rastî di dinê de deng dabû - ji ber ku 
cara yekemîn di welatekî sosyalîst û dîktator 
tiştekî wisa pêk hatibû - ez ji berê zêdetir ketim 
nava grûb û saziyên ku dijî komunîzmê şer 
dikirin. Ji ber ku ez xwendekar bûm, di nav 
civakê de zû dikaribûm winda bibim. Lê rewşa 
Dr. Qasimlo cuda bû. Gava ku dihat 
Çekoslovakyayê, îstixbarata komunîst 24 seet 
dû wî de bû. Wê demê min çapxanekî dizî - 
illegal - bi navê Çapxana Ararat yanî 
Çapxana Agirî vekiribû. Min pirtûkên Kurdî, 
Çekî li ser Kurdan, Fransizî li ser Kurdan û wd... 
bi dizî çap dikir. Rehmetiyê Dr. Qasimlo 
ecêbgirtî û hehrî dima ku xwendekarekî ciwan 
van tiştan di nav welatekî Komunîst de çawa 
dikare bike. Ji min xwest ku ez belevok, 
beyanname x dazanînên Partiya Demokrat ya 
Kurdistana îranê jî çap bikim - ji ber ku ew tim 
di bin kontrolê de bû û mecala wî ya çapê tune 
bû -. Min çap dikir û tim bi awayekî dizî xwe 
digihîjand mala wî. Bi vê minasebetê em gellek 
nêzîkê hevdu bûbûn û ev bûyeran şansê 
naskirina wî dabû min. 

Dr. Qasimlo berî her tiştî kesayetekî 
demokrat bû. Bi her tiştê xwe û li her cihekê 
demokrat bû. Di nav civakê de, di nav hevalên 
xwe de, di nav malbata xwe de, bi hebûna xwe 
demokrat bû. Wî wek demokratekî bêhempa di 
nav derya îdeolojiyên dîktator de pir caran tek 
û tenê şer dikir. Wî ku di welatekî dîktator/rast, 
rejîma Şah/ de mezin bûbû, di welatekî dîktatorî 
/çep, komunîst - Çekoslovakya/ de salan 
xwendibû, lê dîsa jî ji gellek demokratên navdar 
ên Ewropî zêdetir demokrat bû. Demokrasî 
perçeyek ji kesayetiya wî bû. 

Ya hêşta girîng ew e ku Dr. Qasimlo nîşana 
mirovayetiya nûjen bû. Bo wî ji her tiştê 
bilindtir, Mirovayetî bû. Ne nîjad, ne ol, ne 
îdeolojîjê re wek mirovayetiyê girîng nebû. 

Tişta herî bilind bo wî mirovayetî bû. Ji ber vê 


yekê jî heval û hogirên wî ji her nîjad, ol û 
îdeolojiyê hebûn. 

Wî îdeolojî, ol û nîjad wek, sedek di nav 
danûstandinên mirovan de nedîtiye. Wî ji 
mirovan re li gor van etîketan yan nîşanan 
qîmetekî zêde yan kêm nedaye. Naxêr, bo wî 
girîngtirîn tişt kalîta mirovatiya şaxsan bû ne 
ku ol, îdeolojî yan jî nîjadê/a wan. 

Bê guman ji ber van aliyên kesayetiya 
Şehîd Dr. Qasimlo ta îro jî çendîn hevalên wî 
yên Çek ne tenê di roja şehîdkirina wî de, lê 
herdem wî tînin bîra xwe. Li ser masa "Prof. 
Karel JECH" de hêjî wêneyê Şehîd Dr. 

Qasimlo dalaqandî ye! Di dema Komunîzmê 
de çendîn karbidestên Partiya "TUDEH" li 
Çekoslovakyayê dijiyan. îro navê tu kesek ji 
wan, gelê Çekê nedizane ne jî wan tîne bîra 
xwe. Lê Dr. Qasimlo hêj çend neslên din di 
dilê hezaran Çekiyan de dê hebe, ji ber ku ew 
wî perçeyek ji xwe dizanin. 

Dema mirov, mirovên din jî - bi bawerên 
olî, nîjadî yan îdeolojî - wek xwe mirov 
bihesibîne, wê demê gellek pirs bi xwe ji holê 
radibin. 

Ji ber vê yekê jî Dr. Qasimlo di vê warê de 
kesayeteki bêhempa bû. Dihat nav kîjan 
civakekê, di nav demeke kurt de dibû yek ji 
wan be ku ji raman yan dîtinên xwe fedekarî 
bike. Ew hertim wek xwe dima, lê hergav jî bi 
her kesekî/ê re zimanekî hevbeş peyda dikir; 
çi jin, çi mêr, xort yan pîr, Kurd yan Faris, 
Ereb, Tirk çi Fransî yan Çek, kafir yan 
misilman, komunîst yan royalîst - Kralperest-. 

Dr. Qasimlo li dinyaya derve çawa 
dihat û tê naskirin? 

Weka ku min got, pir dostên wî, ew wekî 
kesayetekî mirovhez, demokrat, adil nas 
dikin. 

Kesê/a ku ew nas kiribe - carekê tenê jî 
dîtibe - piştî ewqas salan jî ew ji bîr nekiriye. 
Ev jî nîşana mezinahiya kesayetiya Şehîd Dr. 
Qasimlo ye. Ew serok dewletekî mezin nebû, 
Şah, Şahinşah yan Kiral jî nebû. Lê wî xwe bi 
kesayetiya xwe ji yên dîtir dabû qebûlkirin, 
hezkirin. 

Hêviyek mezin ya Dr. Qasimlo, 
navneteweyîkirina doza Kurd bû. Ji bo 
vê yekê çawa difikirî û xebatên wî çi 
bûn? 

Dr. Qasimlo ji aliyekê mirovekî bêhempa 
bû, lê ji aliyê din siyasetvan û stratejekî gellek 
realîst bû. Dizanibû ku qawet û hêza gelê 
Kurd dest nade ku hember 4 welatên dîktator 
û antîdemkorat di eynî demê de şer bike. Di 
sala 1979-1980'an de, tenê konjukturê îranê 
dest dida şerekî, bi vî şerî bala gelê dinê 
dikişand ser doza gelê Kurd. Bo wî tu 
perçeyên Kurdistanê ji yên din girîngtir nebû. 
Ji dil bawer dikim ku, ger Konjukturê Kurdên 
Bakur dest bida, Dr. Qasimlo dikaribû bi 
rehetî here li wir bo gelê xwe têkoşînê bike. 

Dr. Qasimlo dizanibû ku Kurd mecbûr in bi 

cîranên xwe re di nav aşitiyê de bijîn. Heke 
Kurdistanekî mezin ava bibe jê bibe, cîrantî bê 
aşitî mumkin nine. Zehmetiya şerekî li hember 
4 welatên dîktaror jî jê re nas bû. Ji ber vê yekê 
jî ew rojhilatnavîntîdîfîkîrîya ! Yanî wî ji bo 
gelên Rojhilata Navînê di nav saziyekî aborî wek 
Yekîtiya Ewropayê difikiriya û timî digot: "heke 
welatên Rojhi/ata Navîn hinek demokrat bin, 
karbidestên wan hinek bi aqji werin ser hikmê û 
bi hev re yekîtiyekî aborî - Îsraîi jî daxii- saz 
bikin, dê di deh saiî de, ji Ewropa di warê 
dewiemendiyê de pêştir bin. Îsraîi xizîneya 
mejî, tacir û zanistê ye. Geiên weiatên Rojhiiata 
Navîn dikarin ji wî geiî tiştan hîn bibin, nas 
bikin. îraq, îran, Kuweyt, Seûdîji weiaten 
dewiemend yên petroiê ne. Kurdistan weiatê 
ziraet û avê ye. Tevde bibin yek, dê geiên vê 
herêmê jî îdî bikarin wek mirovan bijîn". 

Gava ku ez di sala 1991'an de çûm Îsraîlê û 
min di guftûgoyekê de dema ev yeka hanê ji 
Şîmon Peres bihîst, heyrî mam û mezinahiya 
Dr. Qasimlo careki din ji bo min geş bû. 

Kêm kes îro dizane ku di sala 1958'an de 
rehmetiyê Mele Mistefa Barzanî gava ku ji 
Soviyetê vedigere îraqê, berê tê Pragê dîtina 
Dr. Qasimlo û je re dibêje were tu jî bi min re 
vegere îraqê û bibe^Serokê^Partiya Demokrata 
Kurdistanê. -Ne ya îraq ne îran, Turkiye û 
Sûriyê. Dr. Qasimlo jê re dibêje ku avakirina 
Kurdistanê di vê demê de wek welatekî gelêrî 
nemukin e. Ev dîtina wî rast derket. Konjuktura 
salên 601 ne tenê bo avakirina Kurdistanekî 
mezin, ne misait bû, lê misaitê otonomiyekê jî 
nebû wek dîrok xwe nîşan da. 

Piştî şehîdbûna wî, bona wê hêvî û 
xweziyên wî me çi kiriye? Kurdan çiqas 
dostên biyanî hene? 

Malesef me çi nekiriye. Ev nîşana bêbextiya 
birêverên Kurd e. Tu car ji qîmetên xwe re 
xwedî derneketine. Ev kêmasiya gelêrî ya 
Kurdan ye. Ji tu tiştê xwe re xwedî dernakevin. 
îro li Ewropa PEN'a Kurd heye. Endamên wê 
tevde nivîskar in û di dehan welaten Ewropî de 
dijîn, tu dizanî dehan zimanan dizanin. Mem û 
Zîna Ehmedê Xanî wergerandine çend zimanan? 

Enstîtuya Kurd a Brukselê beriya salan 
pirtûkek bi zimanê Filamanî derxist li ser Dr. 
Qasimlo û hw. Li Parîsê nikaribûn navê kolana 
ku mala Dr. Qasimlo têde bû, bikin "Koîana 
Dr. Qasimlo"\izx\ li Diyarbekirê, Hewlerê, 

Pragê û wd. Ew kesayetekî Kurdistanî bû, ne 
tenê yê Rojhilatê. 

Nikarin di Enstîtuya Parîsê, Berlînê, 

Stenbolê û Hewlêrê li ser raman, jiyana vî 
şexsiyetê navdar yê gelê Kurd xebatê bikin, 
semînara çê bikin û biweşînin? 

Dost, heval û hogirên Dr. Qasimlo ku wek 
nîviya wîjêhatî nebûn, piştî hilweşandina 
komunîzmê bûn serok hikûmet, Serok Senato, 
Rektorên zanîngehan û serokên şîrketan. Çima 
tu kurdek nehat ew ziyaret nekirin, dostaniya 
wî berdewam nekirin? 

Dr. Qasimlo kesek bû ku di dehan welatên 
cîhanê de, hezaran dostê wî hebû, wê demê 
de, dema ku telefona destan tune bû, fax tune 
bû. Lê îro ku li Ewropa sed hezaran Kurd dijî, 
çend dostê wan yê mezin heye? 

Berhemeke Dr. Qasimlo teza 
Sosyalîzma Demokratîk e ku weke 
dirûşma Stratejîk ya PDK îranê bo 
îdarekirina pêşeroja Kurdistana îranê 
hatiye pejirandin. Hûn wekî Aborînasekê 
vê tezê li gor dema niha çawa dinirxînin? 

Kesayetiyekî wek Dr. Qasimlo zû bi zû û di 
nav çend salan de pêk nayê. Berî her tiştî ew ji 


malbateke dewlemed dihat yanî arîşe û 
pirsgirêkên wan yên jiyanê tune bû, lê wî doza 
jiyana kesên bindest dikir. Her wiha ew ji 
herêmek pirnîjadî, pirolî û pirmesebî dihat. Li 
dora gola Urmiyê de Kurd, Azerî, qismên Faris 
û Cihû bi hev re dijîn. Dîsa wisa Şîe, Sunî, Cihû. 
Ji ber vê yekê her di zarokiya xwe de, Dr. 
Qasimlo hînî jiyanekî pirçandeyî dibe. Piştre tê 
Çekoslovakya Komunîzma real dibîne, nas dike 
û hîn dibe. 

Dîsa şansê wî yê herî mezin ev e ku wek 
xwendekar dikeve zanîngeha herî navdar ya 
Ewropaya Navîn a aboriyê. Mamosteyên wî 
pisporên herî navdar in û ew in ku bihara Pragê 
dest pê dikin. Pisporên ewqaa zana ne ku 
teoriyên nû li ser aboriya sosyalîzmê pêk tînin û 
dibêjin ku teoriya " Kareî Marx"\di kevn bûye, 
pêwîstiyê nûjenkirina wê didin ber çavan. û 
dîsa wisa dibêjin ku eger ev pêk hatin, dê 
welatên sosyalîst hilweşin. Yanî ev pispor 
ewqas zanenin ku ji zanista sosyalîzmê re 
rêyekî nû vedikin, dixwazin vekin. Ev kes ji 
Rûsya, ji Polonya yan Bulgaristanê dernakevin, 
ji Pragê derdikevin û tev de jî yan dersdarên 
Dr. Qasimlo yan jî hevalên wî ne. Piştre di sala 
1970'an de, Dr. Qasimlo diçe îraqê û welatên 
Rojhilata Navîn, wan, pirsên wan û aboriya 
wan nas dike, îmkana muqayesekirina wan 
peyda dibe. Hevalên wî yên Çekî li Pragê di bin 
kontrola Polîs de ne û îmkanên wan ên 
pêşdaçûyîna di warê zanistê de kêm dibe. Dr. 
Qasimlo di dawiyê de diçe (1977) diçe Parîsê, 
Swêd û welatên din ên Ewropî. Li Swêdê û 
Almanya aboriya Sosyal Demokratan ji nêzîk ve 
nas dike. Di dema ku înternet tune bû, fax û 
îmkanên telefonê tune bû, mirov dikaribû 
zanînê tenê di kaniya wê de nas bike. 

Ji ber vê jî teoriya ku Dr. Qasimlo ji bo PDK 
îranê pêk anîbû bê guman baştirîn şeklê 
aboriyê ye û ne tenê ji bo gelê Kurd. Navê wê 
cuda jî bibe, ev teoriye roj bi roj dinyaya 
Kapîtalîst dike nav jinayana xwe. Yanî Dr. 
Qasimlo bi armanc û ramanên xwe re, deh 
salan pêşiya teorîsyenên aboriya Ewropî bû. 

Mînak: her niha hikûmeta Almanya - ku 
Serok Wezîran "A. MerkeL'ji Partiya Paşverû ye 
- biryar stand ku karkeran bike şirîkê şîrketên 
dewletê û şexsî. Yanîîdî karker dê bibin şirîkê 
Volkswagen'ê, Mercedes'ê, Simens'ê û hwd... . 
Ji ber ku ev bi kêmî 10 sal e aboriya Almanya 
di tengasiyê de ye, pêşda naçe. û wek çarê 
dawî aborînasên ku diji "sosyalîzma 
demokratîk" in jî, mecbûr in - navê wê cuda jî 
be - van şartan bi cih bînin. Bo domdariya 
pêşdaçûyîna aboriyê ev pêwîst e, wacib e. 

Ev mînaka Almanyayê jî rastbûna teoriya 
Sosyalîzma Demokratîk a Dr. Qasimlo nîşan 
dide. Lê maalesef Dr. Qasimlo herdem gellek 
pêşiya dema xwe de bû û kêm kes rastiyên wî 
di dema xwe de fahm dikir. 

Ger Dr. Qasimlo Fransiz, Alman yan Çekî 
bibûya, zû dê Xelata Nobelê bistanda yan bibû 
serokê hikûmetê yan dewletê. Lê ew Kurd bû, 
Kurd ma û hergav nasnameya xwe ya Kurdî 
dida pêş... . 

Çawa bû ku we dest bi xwendina 
akademîk û xebat di warê aboriyê de kir? 
Xebat û çalakiyên we yên vê der barê de 
çi ne? 

Di sala 1973'an de Mihemed Muhtedî, 
Mirhem Yîgît - berpirsiyarê Radyoya 
Mezopotamya - ez, Hecî Ehmedî û Cuma, me 
koma xebat û hînbûnê saz kiribû. Ez wê demê 
20 salî bûm. Mihemed û yên din ji min mezintir 
bûn. Em heftê carekê du caran diciviyan û 


HEVPEYVÎN 

herkes ji şaxa xwendina xwe semînarek dirust 
dikir bo me. Ciyê civînên me odayên -xurfe- 
xaniya xwendekaran bû. Tê bîra min, min li ser 
teoriya "Darwin" semînar dirust dikir. Mirhem 
Yîgît li ser teoriya sosyalîzmê. Mihemed 
Muhtedî ku di zanîngeha Dr. Qasimlo de aborî 
xwendibû û xilas kiribû, li ser aboriyê semînar 
bo me dida. Cara pêşîn naskirina min a aboriyê 
bi vê minasebetê bû. Lê dawiyê ku ez ketim 
nav heval û hogirên Dr. Qasimlo - ku hemû 
aborînasên herî navdar bûn - jiyana min bû du 
perçe: aborî û tendirustî. Di dawiyê de min 
rêya hînbûna aboriyê bi metodên zanistî, Dr. 
Qasimlo ji min re vekir. Bi sebir û bi evîn. 

Tiştê girîng ku jê hîn bûm ku bingeha her 
sîstema aborî ye. Çiqas di dîrokê de li hinek 
deman de îdeolojî derketibe ber aboriyê jî, ew 
derketinekî zorane bû. Bê çareserkirina pirsên 
aborî tu civakek nameşe, pêşde naçe. Bo 
pêşdaçûyîna aboriyê, şertê bingehîn 
beşdarbûna hemwelatiyan di nav îdare û 
mekanîzmayên aborî ne. Ev beşdarbûn jî bi 
xwe re demokrasiyê tîne. Dewlet tu car nabe 
demokrat, heger saziyên civakî nebin 
demokrat. Yanî demokrasî ji jor nayê jêr, lê ji 
jêr diçe jor. 

Di kargehekê de demokrasî tune be, 
xebatkar beşdarê îdarê nebin, demokrasî jî 
nabe, ku demokrasî nebe, pêşdaçûyîna saxlem 
û xurt û berfireh jî çê nabe. 

Hûn dikarin hinek li ser bîranînên xwe 
bi Dr. Qasimlo re biaxivin? 

Rehmetî hertim rûken bû. Esilzade bû, 
esilzadetî di hebûna wî de hebû. Di sala 1975- 
1976'an de, me hevudin di hinek 
qehwexaneyên Pragê de didît - ji ber ku di 
derdora mala wî de hergav polîs hebûn -. Kîjan 
rojan me dê hevdu di kîjan qehwê da bidîtiba, 
berê de me tesbît dikir ku em bi telefonê re 
xeber nedin. Yanî hevdîtinên me "dizî" pêk 
dihat, lê rehmetî tim rûken, rehet bû, wekî ku 
em di qehwexaneyên Parîsê de bin. Di nav şer 
de jî wusa rehet û rûken, serê çiya de jî. 
Mezyeta herî xweş -ku di serokên Kurdan de 
yan nine yan jî kêm e - jî mutevazi bû, nefs 
piçûk bû. 

Di jîna xwe de, di nav ewqas serokên 
Ewropî ku min nas kirin, du kes wek refmetî 
bûn: "Willy Brandt" û "Şîmon Peres". Lê farqa 
wan û Dr. Qasimlo ew bû ku Dr. Qasimlo 
hergav rûken bû .... 

Niha pêwendiyên we bi malbata Dr. 
Qasimlo re çawa in? 

Demekê - di salên 80 - de em ji aliyê 
cografyayê de ji hev dûr ketibûn. Hîva û Mîna 
Xan bi malbatên xwe re li Swêdê dijiyan, 
Nesrîn Xan li Parîsê û ez li Almanya. Lê piştî 
hilweşandina Komunîzmê (1990) em tevde 
vegeriyan Pragê. Sala berê Nesrîn (Helene) 

Xan çû Parîsê. Em dost-hevalên hev yên 
dehsalan in. Dostaniya wusa ya dehsalan di 
jiyana mirov de kêm e. Me salên zehmet di bin 
zilma rejîma komunîst dîtiye, bi hev re di 
xerîbiyê de jiyane ... . 

Di 18'ehemîn salvegera şehîdkirina 
Dr. Qasimlo de, we çi gotinek heye? 

Heviya min ew e ku gelê Kurd ji mezinên 
xwe re, dewlemendiya manewî ya xwe re 
xwedî derkeve. 

Kesayetiyên wek Dr. Qasimlo di sedsalekê 
de carekê peyda dibe, nabe. Berpirsiyariya 
bilindkirina armanc û ramanên wî - ku hêj jî 
nemir in - li ser neslên nû de ye. 

Mezin bi gelê xwe, gel bi mezinên xwe 
mezin dibin. 



a 

SIYASÎ 


Hilbijartina Seraserî Li Turkiyê U 
Cîpêyê Kurdan Di Vê Hilbijartinê De 



Sarîna 

Wergerandin; Şehab Xalidî 


R oja 22.07.2007'an, roja 
birêveçûna 22'emîn hilbijartina 
seraserî di Turkiyê de ye. 

Hevrikiyên hilbijartinê a partiyên Turkiyê ji 

mehekê berî niha ve dest pê kiriye. Di van 
hevrikiyan de, 7395 berendam ji bo 
bidestveanîna 550 kursiyên Parlemanê 
beşdariyê dikin. Ji van berendaman, 726 
kes serbixwe û yên din ser bi 14 partî û 
saziyên siyasî bi bîr û ramanên cur bi cur 
in. 

Li gorî rapora Civata Bilind a 

Hilbijartinan a Turkiyê, di roja 

22.07.2007'an, 42533041 dengder nûnerên 
xwe ji rêya 158700 sindoqên dengan di 85 
herêman de hildibijêrin. 

Ev qonaxa ji hilbijartina seraserî a 
Turkiyê li gor qonaxên din girîngiyeke 
taybetî heye. Çimku bo yekemîn car e ku di 
dîroka Komara Layîk a Turkiyê de, di van 8 
dehsalên rabihurî de bi vî awayî di navbera 
îslamxwaz û netewexwazên alîgirê 
cudahiya ol ji dewletê bona bidestveanîna 
piraniya kursiyên Parlemanê û herwiha 
bidestxistina piraniya dezgehên rêveberiyê 
valahî pêk tê. 

Partiya desthilatdar di Turkiyê de bi 
rêberiya Receb Teyib Erdoxan di hilbijartina 
meha November 2002'an de, karî bi 
bidestxistina piraniya nêzîk bi tevahiya 
kursiyên Parlemanê 59'emîn kabîneya 
dewleta Turkiyê pêk bîne. Vê partiyê di 5 
salên derbasbûyî de bi awayekê kar kiriye 
ku netewexwazên naskirî bi Kemalîzmê bi 
pêşeroja Komara Turkiyê nîgeran kiriye. 

Partiya desthilatdar li Turkiyê di sala 
2001'an de ji aliyê Receb Teyib Erdoxanê 
Serokwezîr û Ebdula Gul Wezîrê Karê Derve 
ê niha û hejmareke din ji kadroyên pêşîn 
ên Partiya Îslamî a Rifahê bi rêberiya 
Necmedîn Erbekan, Serok Wezîrê pêşîn ê 
Turkiyê ve hatiye avakirin. 

Tevî vê ku di pirograma vê partiyê de çi 
basek li ser îslamê û destêwerdana ol di 
nava kar û barên dewletê de nehatiye kirin 


û bingehên leyîkbûna Turkiyê nehatiye 
retkirin, lê pêşîneya rêberên vê partiyê û 
kiryarên pênc salênborî ên wan di nava 
dewletê û Parlemana Neteweyî a Turkiyê, 
careke din bîranîna kodîtayên Leşkerî ên vî 
welatî di dehsalên 60 û 70'an ên Zayînî de 
zindî dike. 

Dewleta Erdoxan di pênc salên borî de, 
gellek kete nava hewildanan(fikaran) de ku 
lixwekirina Îslamî di cihên dewletî, zanîngeh 
û navendên din ên perwerdehiyê de azad 
bike, herwiha di encama siyasetên vê 
dewletê de girûpên Îslamî ên cur bi cur li 
derveyî dewletê rihekî nû bixwe ve girtine û 
Îslamxwazî di Turkiyê de bi awayekî berçav 
ber bi pêşve çûye. 

Di radeya herêm û cîhanê de, têkiliyên 
Turkiyê bi Rojava re ne mîna caran in. Niha 
qonaxeke nûji têkiliyên di navbera Enqere 
tevî welatên Îslamî û Erebî dest pê kiriye. 

Di meha Nîsana îsal de piştî vê ku 
îslamxwazan Ebdula Gul, Wezîrê Karê 
Derve bona Serkomariyê kiriye berendamê 
xwe, xwastin ku dest bi ser kela dawî ya 
netewexwazan de bigrin, wî çaxî Artêş di 
refa herî pêş ya netewexwazan de kete 
nava qada siyasetê de û di 27.04.2007'an 
de oltîmatoma dawî da Erdoxan ku heke 
pêyê xwe ji berika xwe (rayêxa xwe) 
zêdetir dirêj bike(rakêşe), dê berbirûyê 
kodetayekê be. 

Ebdula Gul di yekemîn dora hilbijartina 
Serkomariyê de ku li Parlemana Neteweyî a 
Turkiyê de rêve çû, nekarî dengê hewce, 
yanî 367 dengê Parlemanê (2/3 ji sedê a 
dengan) bi dest bixe. Heke hilbijartin 
kêşaba dorên din, partiya îslamxwaz a 
desthilatdar ku 354 kursî ji 550 kursiyên 
Parlemanê bi dest xistibûn, dikarî Ebdula 
Gul bigehîne posta Serkomariyê. 

Posta Serkomariyê di Turkiyê de 
"Teşrîfatî"(bi berçav, rûyekî) ye. Lê bi 
baldan bi mafê wetoyê a Serkomar û 
girîngtir ji her tiştî, guherîna serokerkanên 
hêzên çekdar û berpirsiyarê Konseya Bilind 
a Ewlehiya Neteweyî mirov dikare bibêje ku 
bidestxistina posta Serkomariyê ji aliyê 
îslamxwazan ve bi çi radeyekê girîngiya 


xwe heye. 

Li pey oltîmatoma serokerkaniya hêzên 
çekdar bi dewleta Erdoxan, Dadgeha Bilind 
a yasaya bingehîn a Turkiyê, dora yekemîn 
ya Serkomariyê betal kir û dewletê ji tirsa 
kodetayê dema hilbijartina seraserî a bilez 
ragehand. 

Netewexwazên Turk tevî vê ku di nava 
xwe de xwediyê bîr û ramanên cur bi cur 
in, lê ji tirsê guherîna Komara Turkiyê li 
hember Partiya îslamxwaz a desthilatdar 
de yek helwêst girtine û bi armanca 
haydana (tûjkirina) hesta hevwelatiyan dest 
bi rêvebirina mîtîngên piştevanî ji Komarîtî 
û Laîsîtê kirine. 

Rêveçûna mîtîngan di bajarên mezin ên 
Turkiyê heya radeyekê karî rewşa lerzok a 
netewexwazan xurt bike. Lê dîsan jî li gorî 
nirxandina nêrîn û ramanên xelkê partiya 
desthilatdar li pêş partiyên netewexwaz e. 

Li gorî rapirsiyekê ku ji aliyê zanîngeha 
Selcûq a Qonyayê di 40 parêzgehên 
Turkiyê de hatiye kirin, partiya desthilatdar 
38/8 ji sedê a dengan, Partiya Komariya 
Gel bi serokatiya Deniz Baykal ku partiya 
siyasî a herî kevnar di Turkiyê de ye û 
Mustefa Kemal Ataturk avakerê wê ye, 21 ji 
sedê a dengan û her yek ji partiyên 
netewexwaz ên demokrat û Hereketa 
Neteweyî 10/1 ji sedê a dengan destve 
tînin. 

Carê derfet bo hilbijartinên seraserî 
mane û berhevdanên niha heye dema 
hilbijartinê mîna xwe namînin. Lê bi 
baldana bi pêşîneya Partiya îslamxwaz a 
desthilatdar dîsan çavnihêrî tê kirin ku ev 
partiya piraniya dengên hilbijartina roja 
22.07.2007'an bi dest bixe. 

Di dema desthilatdariya dewleta 
Erdoxan de, ji bilî wan pirsên ku bûne 
sebebê nigeraniya netewexwazan, aboriya 
Turkiyê li gor qonaxên din bi awayekî 
berçav geşe kiriye û kiryarên di warê rihetî 
û xizmetên civakî de ji dewletên pêşîn 
baştir(bêtir) bûye. 

Erdoxan yekemîn Serok Wezîrê Turkiyê 
ye ku bi awayekî fermî pirsa kêmaniyên 
neteweyî û bi taybetî pirsa Kurd di Turkiyê 
de wekî pirsgirêkekê ku hewce ye ji rêya 
demokratîk ve bihê çareserkirin, anî holê. 

Pêkhateya siyasî-civakî a Turkiyê ku 
têkeliyek ji Islamxwazên kevneşop û lîberal 
neteweyên rojavaxwaz in, ji her tiştî zêdetir 
daxwazkarê baştirbûna rewşa aborî û 
jêhelçûna radeya rihetiya civakî ye. 
Herçend serkevtinên partiya desthilatdar di 
warê aborî de, hêla jî xala herî xwedîhêz ya 
vê partiyê di hilbijartina 22.07.2007'an de 
ye, lê pirsa gefa li ser Komara Layîk û 
destkewtên wê ji aliyê îslamxwazan ve 
heya radeyekê rewşa caran guheriye. 

Heke partiya desthilatdar piraniya 
dengan jî bidest bixe, nikare wekî 
hilbijartina sala 2002'an ser bikeve û bi 
tenê dewleta 60'emîn li Turkiyê pêk bîne. 

Kurd di hilbijartina seraserî 
ya 2007'an a Turkiyê de 

Kurdên Turkiyê nêzîk bi yek ji sê a 
nifûsa 75 milyonî a Turkiyê pêk tînin. Lê 

dîsan jî li gerên pêşîn de wan nekarî di çarçoveya 
partiyên Kurdî de herne nava Parlemana Neteweyî a 
Turkiyê de. 

Li gorî madeyên yasayî ên Turkiyê, divêt partî 10 
ji sedê a dengan bi dest bixin da ku herin 
Parlemanê, lewra ew madeya yasayî û zext û givaşa 
bê sînor a netewexwazan heya redeyekê bûye sebeb 
ku partiyên Kurdî nekarin herne Parlemanê, lê 
telabelayiya dengên Kurdên Kurdistana Turkiyê 
bixwe sebebeke girîng e ji bo vê ku partiyên Kurdî 
ser nakevin. 

Di hilbijartina seraserî a sala 2002'an de, ji bilî 
Diyarbekir, Mûş, Mêrdîn û Adî Yamanê, di bajarên 
din ên Kurdistanê de, partiya desthilatdar bi rêberiya 
Erdoxan piraniya dengan bidestve anî. 

Piraniya Kurdên Turkiyê piştevaniyê ji PKK'ê, 
dikin, lê di merheleya hilbijartinan de alîgiriya 
îslamxwaziya Kurdên vî parçeyê Kurdistanê, dibe 
asteng û nahêle ku partiyên qanûnî yên ber dilê PKK 
ê biser kevin. 

Partiya Civaka Demokratîk bi rêberiya Ehmed 
Turk ser bi Kurdên Turkiyê vê carê berendamên xwe 
bi awayekî serbixwe dayîne nasandin da ku heke 
nekarin radeya 10 ji sedê a dengan jî bidest bixin, lê 
bikarin herne nava Parlemanê. 

Dadgeha Yasaya Bilind û Konseya Bilind ya 
hilbijartinên Turkiyê berendametiya pitir ji 50 kes ji 
endamên naskirî ên vê partiyê bo beşdarî di 
hilbijartinên Turkiyê yên 2007'an de ret kiriye. 
Sebebê retkirina berendametiya wan jî bi raya 
Dadgeha Yasaya Bingehîn, hebûna pêşîneyeke xirap 
a wan kesan e. Leyla Zana, Selîm Sadak, Orhan 
Doxan(ku çend rojan berî niha wefat kir)û Xetîb 
Dîcle ji nûnerên pêşîn yên Parlemanaê bûn ku bi 
sebebê berevanî ji mafê netewî-demokratîk yê 
Kurdan, 7 salan di girtîgehê de bûn, kêrhatîbûna 
wan jî hatiye betalkirin. 

Serbarê vê yekê jî şansê serkevtina berendamên 
serbixwe ên Partiya Civaka Demokratîk li serê ye. 
Heke 30 kes ji berendamên vê partiyê di hilbijartina 
22.07.2007'an de serkevin, vî çaxî Partiya Civaka 
Demokratîk dikare di hevalbendiya avakirina 
kabîneya xwe de, rolê xwe bilîze. 

Partiyên din yên siyasî ên Kurd her wekî Partiya 
Maf û Azadî(HAK-PAR) di vê dora hilbijartinê de 
hizûrekî wisa nînin. Tenê Reşîd Delî berendamê vê 
partiyê bo nûneratiya bajarê Sêrtê navnivîsî kiriye. 

Rewşa hilbijartina seraserî di Turkiyê de û 
telabelayiya dengên Kurdan bûye sebeb ku Kurd li 
hilbijartinên seraserî li gor nifûsa xwe dengên kêmtir 
bînin. 


Şandekî PDK îranê, Seredana 
Parlemana Ewropayê Kir 

Şandeke PDK 
îranê ku pêkhatibû ji 
Dr. Seîd Sultanpûr, 
berpirsê beşa 
pêwendiyên derve, 

Azad Ebdulahî, xatûna 
Şehîn Mehmûdzade, 

Meko Sultanpûr^Hejar Deştî û Aso Xusrewî, 
endamên YCDK îranê, roja 27.06.2007'an, li ser 
gazîkirina fermî ya xatûna "Britta Thomsen", 
endama Partiya Sosyal Demokratên Danîmarkê û 
Perlemana Ewropayê, seredana Parlemana 
Ewropayê kirin. 

Berfirehiya raporê dimaipera me de bixwînin... 




Gerrek Kurt Di Dîrokê De ... 


Amadekar: Nûredîn Sofîzade 


01 . 07 . 1985 : Mîrza Ebdula cîgirê Fermanderê Hêza Şehîd Moînî li Hencîrana 
devera başûrê Kurdistana îranê, şehîd bû. 

01 . 07 . 1985 : Silêman Mampîrotî Fermanderê pel ji Hêza Şehîd Moînî li 
devera Bane şehîd bû. 

01 . 07 . 2004 : Balefirxaneya navneteweyî ya Hewlêrê bi hildana Ala 
Kurdistanê û Amerîka bi beşdariya nûnerê zaf welatan hate vekirin. 

03 . 07 .: Roja Cîhanî ya Alîkariyê (teavon) 

03 . 07 . 1984 : Bi sedema êrîşa hêzên rejîma Komara Îslamî ya îranê bo ser 
devera Şarwêrana Mehabadê, li gundên Daşxan, Xurxure û Gird Yeqob, şerekî 
dijwar di navbera Hêzên dujmin û Pêşmergeyên PDK îranê ji Hêzên Pêşewa û 
Beyan ku têde sedan kes ji hêzên dujmin hatin kuştin, mixabin 25 Pêşmerge 
şehîd bûn: 

Mihemed Emîn Birahîm Mîrza(Çirçe) Fermanderê Hêza Beyan, Tahir 
Xizrî, Hisên Qadirî, Cefer Kwêxa Îsmaîl, Xalid Ehmedpûr, Salih Menic, 
Elî Nûrî, Xizir Ebasî, Kerîm Îbrahîmî, Kerîm Axawelî, Osman Derwîşî, 
Emîr Rizayî, Ebdula Şerîfî, Xalid Serayî, Îbrahîm Salik, Seîd Îsmaîl, Elî 
Sermaye, Muhsin Gadanî, Mistefa Mihemedî, Mihemed Salih Ferecî, 
Hisên Vehdet, Silêman Golink, Seîd Cefer Îbrahîmî, Yosif Şerîfî, mixabin 
navê şehîdê 25'ê nehatiye. 

04 . 07 . 1776 : Ragehandina serxwebûna Dewletên Hevgirtî ên Amerîka ku 
13 Eyaletan ew serxwebûn pejirandin û welatê Amerîkayê pêk anîn. 

04 . 07 . 2004 : Pêkhatina 13'ehemîn Kongireya PDK îranê li bajarê Koyê. Di 
wê kongireya girîng û dîrokî de, dirûşma stratejîk ya partiyê bi: 

"bidestveanîna mafên neteweyî yên gelê Kurd di çarçoveya Iranek 
demokratîk û federal"de hate girtin. Birêz Mistefa Hicrî wekî Sekreterê Giştî 
yê PDK îranê hate hilbijartin. 

06 . 07 . 1952 : Dr. Mihemed Mosediq dest ji Serok Wezîriyê berda, lê dîsan bi 
piştgiriya xelkê, 

Şah neçar ma ku dîsan Mosediq wekî Serok Wezîr diyar bike. 

07 . 07 . 1908 : Şerîf Paşayê Xendan ku balyozê dewleta Osmanî li Ewropayê 
bû, dest ji kar berda û kete xizmeta doza gelê Kurd. 

09 . 07 . 1999 : Xwenîşandaneke mezin ji aliyê xwendkarên zanîngehên 
Tehranê û yên piraniya bajarên din yên îranê birêve çû ku çendîn rojan dom kir 
û tevî tepeseriya hêzên rejîmê berbirû bû. Bi dehan xwendkar hatin kuştin û 
sedan kes birîndar bûn û bi hezaran kes hatin girtin. 

09 . 07 . 2005 : Xelkê bajarê Mehabadê bo nîşandana nerazîbûnê li hember 
kuştina lawekî bi navê Şivane Seyîd Qadirî ji aliyê rejîmê xwenîşandan birê 
xistin ku bi awayekî tund ji aliyê hêzên rejîmê we hate tepeserkirin. Xelkê 
bajarên din yên Kurdistanê bo piştgirî ji xelkê Mehabadê xwenîşandan kirin. Di 
wan xwenîşandanane de ku nêzîkî mehekê dom kir, pitir ji 30 kes şehîd bûn. 

10.0ZlP4£/Dîroknivîsê Kurd Emîn Zekî koça dewiyê kir. 

10 . 07 . 1984 : Hemîd Kebûdvend, berpirsê Komîeyta devera Hevto û yek ji 
Kadrên herî jêhatî yê PDK îranê, li devera Dîwandere şehîd bû. 

11 . 07 . 1985 : Hêzên rejîma Komara Îslamî a îranê di doma cinayetên xwe li 
Kurdistanê de êrîş kire ser devera Geliyê Berdereş li herêma Tirgewer ya Urmiyê 
û 4 gund bi navên: Cêrmê, Bêtkara, Bêgozan û Şerwîn bi tevehî şewitand û 
wêran kirin û xelkê wan gundan derbider bûn. 

12 . 07 . 2006 : Bi sedema revandina 2 leşkerên Îsraîlê ji aliyê Hizbulaha 
Lubnanê, artêşa Îsraîlê êrîşa esmanî û erdî kire ser Lubnanê û piraniya 
bingehên stratejîk wek Balefirxane, Av, elektrîk û Pir ji nav birin. Di wî şerî de ku 
pitir ji mehekê dom kir, sedan kes bûne qurbanî. 

13 . 07 . 1989 : Dr. Ebdulrehman Qasimlo Sekreterê Giştî yê PDK îranê 
tevî Ebdula Qadirî Azer endamê Komîteya Navendî, ji aliyê dîplomat terorîstên 
Komara Îslamî a îranê li ser maseya gotûbêjê li Viyena paytexta Otrîşê hatin 
şehîdkirin. 

13 . 07 . 1990 : Li Perjaleya devera Seqizê bi hegera pîlaneke îxanetkarane 10 
pêşmergehên PDK îranê bi navên: Seyfula Neilbendî, Mistefa Hacîzade, 
Xalid Şebanî, Fireydûn Qadirî, Davûd Palanî, Luqman Elyasî, Rehîm 
Bihanet, Xalid Ebdulahî, Cemal Kurtekî û Mihemed Sidîqî şehîd bûn. 

14 . 07 . 1879 : Enternasiyonala Duyemîn ava bû. 

14 . 07 . 1986 : Rehîm Elîpûr, Fermanderê Lik ji Hêza Şehîd Moînî li Axelana 
Serdeştê şehîd bû. 

15 . 07 . 1999 : Seîd Selam Ezîzî endamê Deftera Siyasî yê PDK îranê bi 
hegera nexweşiyê li yekji nexweşxaneyên Bexdayê koça dawiyê kir. 

H uner, afirîşa (xulqa) şêwe û 
awayên jiyana mirov a azad û 
rumetdar e. 

Mirov, ji roja ku xwe wekî mirov dîtiye 
û heta îro bi xurik û vexurikên ku ji 
xwezayê bi dest xistiye, jiyaye. Belê 
demeke domdirêj bi hest û hizrên xwesparî, 
radestî û bindestiyê rû bir û maye û gellek 
tiştên bihişmet ên xwezayê wekî afirînerê 
(xweda û xwedawendên) xwe dîtiye. Û 
hemû tiştên xwezayî jî wekî hunera 
afirînerên xwe qebûl kiriye. 

Heçku huner, qet ne ew tiştên xwezayî 
yên ku xwe bi xwe pêk tên an ji xwe ber 
pêk hatine ne; berevajî wê, mudexaleya 
wan tiştên ku bi destên mirov an ji hêla 
mirov ve têne şêwandin e. Ango bi kurtayî 
huner, mudexaleya mirov a li hember 
xwezayê bi xwe ye. 

Dîroka mirovahiyê bi nakokî û 
dubendiyên nelihev mişt tijî ye. Di her dem 
û domanê de gellek kes û hêzên paşverû li 
hemberî hewldanên hunerane derketine û 
ber û berhemên hunerî wekî bêsincî û 
derexlaqî dîtine. Civatên ku sinc û exlaqê 
xwe wekî tiştên pîrozwer dane rûnandin, ji 
afirînerî û behreyên hunerî dûr û bêpar 
mane û xwe di nava kevneşopiyên hezar 
salan de esirandine. Nivşên ku li hemberî 
hunerê bertek û reaksiyonên tund nîşan 
dane xwe di nava karesatên demê û 
pevçûnên civakî de dîtine. Wan, paşê xwe 
daye şaristaniyên gerdûnî û ji nirxên ku 
mirov dike mirov bi dûr ketine. Hê jî nizanin 
ku huner hem mirov arasteyî rûmet û 
serbilindahiyê dike û hem jî mirov ji hest û 
hizrên nepak, reha û bêrî dike. 

Baş tê zanîn ku tu şaristanî bêyî 
hunerê pêk nehatiye. Mirovên berê yên ku 
xwe spartine şikeft û berqefên asê, pêşî li 
teht û hêtên şikeftan xêz û wêneyên ku di 
hest û hizrên xwe de disihrandin, çêkirine. 
Reaksiyona mirov a l[ hemeber xwezayê bi 
hunerê re der bûye. Û her wiha pirolekirina 
(mubalexeya) tiştên xwezayî jî dîsa bi saya 
hunerê pêş ve çûye. Huner, ne derpêşkirina 
tiştên xwezayî ye. Lewre tiştên xwezayî ji 
xwe hene û hêla herkesî ve têne zanîn. 
Huner vê yekê an diguherîne an jî mezintir 
nîşan dide. Ango huner ne wekî fotografê 
tiştên heyî ye; ew wêneyên wan e. Wêne, 
ne sûret an jî siya tişt e; lasayiya (texlîdê) 
tişt e. Ji ber wê ye ku huner bi vê taybetiya 
xwe balê dikêşe û mirov diheyirîne. Çawa 
ku tu kes li ber tiştên xwezayî heyr û 
hejmetkar namîne, mirov li hember 
fotografê mirovekî/ê jî zêde heyr û seyr 
nabe. Tiştê ku mirov heyr û hejmetkar dike 
ne sûretê mirov e; wêne an jî peykerê 
mirov e. Her wiha çawa ku di fotografê 


mirov de xweza dixuye, di wêne û 
peykerê mirov de jî huner xwe dide 
der. Ji bo wê, huner ne tiştekî 
xwezayî ye, çêkiriye; çêkirina ku bi 
afirîneriya mirov der bûye ye. 

Tiştên ku mirov di hizra xwe de 
disêwirîne belê nikare bi awayekî 
aşkera derbibire, xwe li hunerê 
digire. Bi vegotineke din, hest û 
hizrên ku di hundirê mirov de hatine 
hecinandin, tepisandin û ewiqandin 
bi hunerê re der dibin. Huner, gellek 
caran tiştên ku aqil û hiş nagihêjê an 
jî hestên ku di dilê mirov de nasihire, 
dike. Lewre huner tenê ne behreya 
aqil û ne jî tenê ya hestê ye; ew 
behreya ku ji herduyan(hest û aqil) 
pêk tê ye. Huner çeqa hest û aqil e. 
Hunera ku ji hestê bêpar be qels, 
belê hunera ku ji aqil bêpar be jî kûd 
(seqet) e. 

Huner, afirînerî ye. Afirîşa(xulqa) 
mirov ne huner e; huner, afirîndetiya 
mirov e. Di xwezayê de heyînê ku 
bikaribe hunerê biafirîne tenê mirov 
e. Lewre yê/ya ku hest û aqil pê re 
gihaye, mirov e. Yê/ya ku diaxive, 
difikire û diafirîne mirov e. Yê/ya ku 
tiştên ji xwe mezintir dike û diafirîne 
jî mirov e. Mirov, hem afirînerê 
hunera xwe û hem jî 
afirandiyê(mexluqê) hunera xwe ye. 
Tu tişt ji mirov ne mezintir heye û ne 
jî jê biçûktir. Tu tişt ne ji mirov 
birûmetir heye û ne jî bêrûmetir. Tu 
tişt ne ji mirov qelstir heye û ne jî 
xurtir. Tu tişt ne ji mirov xedartir 
heye û ne jî dilnermtir. Tu tişt ne ji 
mirov hovtir heye û ne şarezatir. Tu 
tişt ne ji mirov baştir hey û ne jî 
xerabtir... 

îcar tiştê ku mirov dike mirov 
yek jê behredariya mirov a hunerî 
ye. Huner, tehm û çêja jiyanê ya ku 
bi herkesî re peyde nabe ye. Huner, 
nîşaneya pêşveçûna civakê ye. 
Huner, pîvanga şarezabûna civakê 
ye. Huner, asta/merhaleya bilind a 
rûmetdariya civakê ye. Civakên ku ji 
hunerê bi dûr ketine, tu car nêzîkî 
aştî, azadî û aramiyê nebûne. Û her 
wisa ji hemû nirx û hêjahiyên 
gerdûnî û şaristaniyê jî bêpar mane. 

Tiştê ku nikare xwe bigihînê 
mirinê huner e. Huner berxwedana li 
hember mirinê ye. Temenê mirov 
kurt, belê temenê hunera mirov 
dirêj e. Heke hunerdariya mirov tune 
be, çêj û wateya jiyana mirov û nav 
û dengê mirov jî tune ye. 



Şehîd Qasimlo 


Cawîd Esxerî 


Guh bidê\ îşev di/ê min behreke tofanî ye, her çt 
reşebayên bi kerb û kîn û êş û jan in dest yê dayîne 
hev, biieztirgavan davêjin. 

îvşev rondikên çavên min hişk bûne, ii cihê 
rondikê çavan, serê pênûsa min hêsirên sor dibarîne. 

Dest biiind dikin, pencên dest xwar dibin, deng 
biiind dikin û dikin hawar, qirik hişk e û peyv j 
diierizin... evro bûyereke diiêş û dii tejî ji jan u 
bawernekirî, me dibe cem dîroka tejîjan û doman, jat 
û beiengaz bi qasê şeva çirayê bajarê koran, me dibe 
cem canê bi xwînkirî ye egîd û mêrxasan, iawê 
ieheng û qehreman ê Kurdistanê, di nav bax û rez û 
darên Viyenê de, heimebayê azadiyê ber çavê me 
digire, hêdî hêdî, dem bi dem, xwîna germ ya tej 
hemase û berxwedan ya wî, hêvî û xwestekên mezin 
ên wî, pêngavên pir heybet û nemir ên wî bikeve bin 
xem û evrên reş û rûyê sipîû geş yê wî bipeçivîne. 

Lê binêrin! Bi mirî jî canê tezî û serhiidan û jîna 
duhî ya wî, ken û girnijînên wî cerg û hinavên reş pirt 
pirtî dike. 

Ax... Ax... duhî ii bihostek axa vê Kurdistanê, d\ 
rêya wê de serê rêz û serfiraziyê kurnoj kir, di rêya 
wê mista axê de ku xwîna xwe da, kevirê çepera 
berxwedaniyê çê kirin, her ii wê bista axê, terme 
beiengaz û pirxerîbatî yê strana serekvtinê digot. 

Hey mêrxasê gerîde û beiengaz, xwedan 
Kurdistan, tu dizanî her ku ii derê mai derketî û keti 
rê, bo aiiyên cihê ku serkevtin û hizr baweranîna 
azadiyê bî, ketiye rê bo aiiyên cihê ku mizgînanîna 
rizgariyê bî, iêbeiê dijminê xwînmij û qirêj kemîna 
merg, bi navê gotûbêjê bo te danî bûn û tu şehîo 
kirin. 

Lewra qetia wê rojê, guieyek berda hemû aştiya 
cîhanê û aştî kuşt. Kesê xwînrêj û mirovkuj qedrê 
aştiyê nizanin û ew tim xwînê dimijn. 

Qasimio! tu guia bêhinxweş û xweşik ya aştiyê 
bûyî, iê neyarên mirovahî û biratiyê, bi destên xwe ên 
qirêj û mirar tu şehîd kirin, wan wisa dizanîbûn ku bi 
şehîdkirina te dê bikaribin geiê Kurd ji rêya aştî û 
rizgariyê vegerînin û pêşiya rêbaza azadî û 
demokrasîxwaziyê bigirin û bibin asteng, /ê xeyaia 
wan xaw e, ew ji tirsan dikujin, ji bihostan xwînê 
dirêjînin, mohra îxanetê ii nav çavê xwe didin û 
hetanî mirinê dê bi rûçikek reş û sernişîv bijîn, iewra 
îxanet ji kesê re namîne kar. 

Qasimio! Xatircem be, bêxem binive, hevçeperên 
te rê û rêbaza te ji bîr nakin, hertim dê bidomînin. 
Niha dar û ber û kestekên axa Viyenê şermezar in, 
rûreş in bi qasê hizr, bîr, bawer û hêviya te, bi qasê 
xwîna germ û sor ya te. Lêdana diiê te bombeyeke 
mezin e û diiê mirovahiyê dihejîne. Hizra te 
dunyayeke mezin e. Cimcimê serê dîroka ji ber 
tûrebûna jiyanê iiberpênan dide. 

De iorî, iorî, ii wê axa tejî hesret de, jîn û 
berxwedana me dê biguherî. 

Qasim/o! Tu şehîdê weiat, qet namirî, tim bi tim 
tu di nav diiê Kurdan de dimînî, îro em ji bo te nakin 
şîn û giriyê, iewra dem ne dema girîn û rawestiyanê 
ye... 

Niha jî weiatê me di bin postaiên dagirkeran de 
dinaie. 

Qasimioyê nemir! em baş dizanin ku dijminê 
xwînrêj dê rojekê navxwîna xwe de bigewize û winda 
bibe û hêvî û armancên te û hezaran şehîdên rêya 
aştî, azadî û demokrasiyê bên cî. 

Soz didim ku hetanî serkevtina armancên te dest 
ji berxwedan û tekoşînê ber nedim û her tim rê û 
rêbaza te armanca jiyana min be, Qasimioyê şehîd û 
nemir... 











M 

Şanoger, Fatih Salihî: 

“Kurd Hêşta Ne Xwediyê Sînemayê Ne” 

Xwandevanên hêja, Şano û sînemaya Kurdî di van çend sa/ên dawî de kariye bî awayekî berfireh pêş 
bikeve û geiiek xe/at û destkevtên mezin û navneteweyîji bo sînemaya Kurdîbi dest bixe û ji rêya vê hunerê 
de doza geiê Kurd bi cîhanê bide nasandin. Lewra me bi hewce zanî ku derheq rewş û zirûfa şano û sînemaya 
Kurdî û herwiha asteng û pirsgirêkên ii hember vê hunera girîng nemaze ii Kurdistana Rojhiiat, bi Fatih Sa/ihi 
re, pispor di warê şano û sînemayê de, hevpeyvînekê pêk bînin. Li vir emê bi hevre vê hevpeyvîna taybei 
bişopînin: 


Fatih Salihî, Kî Ye? 

E z ji dayîkbûyê sala 

1357(1978)'an, li bajarê Seqizê me. 
min Xwendina xwe ya destpêkî, 
navendî û paş navendî her li wî 
bajarî bidawî anî. Sala 1375(1996) heta 
1378(1999)'an, di şaxa "Mudîriyet a 
Dewletî" de min di zanîngehê da xwend. 
Piştre sala 1999-2000'an de, ez bo qonaxa 
karnasî ya derhêneriya şano û televîziyonê 
ji aliyê Binkeya Hunerên Diramatîk a 
Wezareta Çandê ve, çûme zankoya 
hunerên diramatîk a Zanîngeha Tehranê ku 
piştî 4 salan min karî belgeya derhênanê ya 
pileya yekem werbigirim. Ji sala 
1369(1980)'ê heya niha, mijûlê karê 
şanoyê me, heya niha di çendîn festîvalên 
mezin û bi nav û deng de beşdar bûme, 
çendîn xelat û dîplomeya Şanaziyê jî min 
wergirtine. Herwiha heta niha wekî hevkarê 
derhêner beşdarî du fîlmên "Çirîkey Ahû" 
û "Awat" bûme, di çend karên televîziyonî 
yên kanala "SAHAR"ê de jî beşdar bûme û 
min wekî ekter kar kiriye. Midehekê jî min ji 
televîziyona "Herêm" ya Kurdistanê re 
bernameyên zarokan birêve birine û çê 
kirine. 

Hûn çawan pênaseya şanoyê 
dikin? 

Ez bawer im şano hunereke zindî û 
mirovî ye ku ji aliyê meriv ve tê nîşandan û 
qala arîşe, pirsgirêk, hêvî û daxwazên 
meriv û civaka mirovî dike. Ji ber vê çendê 
ku şanoyê her heft huner di hembêza xwe 
de girtine, weke dayîka hunerê tê nasîn û 
bi yek kilam dikarim bibêjim ku di cîhana 
îro de, huneraşanoyê weke sembola çandî 
di civakan de tê mrxandin. Sînema hunera 
heştem û nûjen a îro ya civaka cîhanî ye. 
Sînema pîşe ye û hunera ne rasterast û ne 
zindî ye. Lê bi hizra min bandora wê li ser 
civakê, ji hemû hunerên din zêdetir e û 
temaşavanên zaf li dor sînemaya îro rojê 
kom bûne, serbarê vê çendê ku her weke 
min pêştir jî qala wê kir, pîşeyek e ku 
dikare heyîn û dirav pê were derxistin û 
komkirin. 

Nêrîna we li ser şanoya kurdî 
çawan e û îro çawan şanoya kurdî 
dinirxînin? 

Berî ku ez bersiva vê pirsyara we bidim, 
hewce ye bêjim ku me tu tiştek weke 
şanoya Kurdî tu nine, ji ber ku şanoya 
Firansî, Amerîkayî û Almanî jî tune ye. 
Çimku şanoyek bihêz e ku netewe û 
sînoran nas neke. Hekene şanoya Kurdî jî 
weke Kabokî, Katakalî, Mihabarata û heta 



Hevpeyvîn/ Dara Natiq Wergerandin / Nizar Sîtewo 


teziye(tazî) yên îranê jî diçin nava refên rê 
û resmên olî û êdî nikarin weke şano ku 
bingeha wê gotubêj e, jê were mêzekirin. 

Lê serbarê vê hindê jî, di nava Kurdan de 
şanoyê kariye cihê xwe bike, nemaze li 
Kurdistana Iranê de. Me niha çendîn 
doktorayên pispor û bi dehan karnasên 
Kurd ên şanoyê, di îranê de hene. Berpirsê 
Yûnîma ya cîhanî, Bêhrûz Xerîbpûr e ku 
yê bajarê Sine ye. Şanoya ku niha Kurd 
pêşkêş dikin, çi kêmtir nîne ji şanoya îran û 
cîhanê. 

Divêt çî taybetmendiyek di zimanê 
şanoyê de hebin? 

Ya baş ewa ye ku di vir de bêjim 
zimanê şanoyê, çimku şaş e, bêjin şano. 
Şano ji Firansayê hatiye wergirtin û 
rehmetiyê Goran, aniye nava zimanê kurdî. 
Şano ew cihe ye ku nimayîş tê de nîşanî 
bîneran tê dayîn ku em jê re dibêjin Sên 
yan Seko. îca baştir e ku ji peyvên şano 
yan nîmayişê mifah were standin. Bi hemû 
terzekê zimanê şanoyê, zimanekî wêjeyî ye 
û li gor awayên cur bi cur xesmaniyên cuda 
hene. Şano zimanê axavtina gel e, bi 
awayekî zanistî û her weke min got, wêjeyî 
ye. 

Hûn ne li ser vê baweriyê ne ku di 
şanoya kurdî de tiştek bi navê kirîz 
heye? gelo heke heye heger û çareserî 
çi ne? 

Bêguman her niha jî ku ez bersiva we 
didim, di Kurdistanê de şano rastî kirîzê 


hatiye. Her parçeyekê ji Kurdistanê kirîzên 
taybet bi xwe hene. Bi sedema desthilata 
Ehmedînejad, di Kurdistana îranê de niha 
naveroka wan şanoyan ku tên nîşandan, ji 
aliyê berpirsan ve tên diyarîkirin û ji ber 
nebûna alev û amûrên hewce û piştevaniya 
malî û girîngtir ji hemûyan azadiya 
derbirîna bîr û rayan, şano rastî kirîzeke 
bingehîn hatiye. Di Kurdistana îraqê de jî, ji 
ber nebûna temaşevan, şano di kirîzê de 
ye. Li Kurdistana Turkiyê her du fakterên 
han berçav in. Belê di Kurdistanê de şano 
niha tevî kirîza hebûn û nebûnê, berbirû ye. 
Dewletên dijî Kurd, ji şanoyê û 
berfirehbûna hesta şoreşvanî û mirovî, zaf 
ditirsin û evayê bûye hegera bextreşiya 
şanoya Kurdî. 

Çi rêbazek di nava rêbazên şanoyê 
de tevî rewşa me ya ruhî û derûnî 
tê(digunce), heta derhênerên kurd li 
ser bixebitin? 

Ez bawer im ku hilbijartin û 
destnîşankirina rêbazên şanoyê, dikeve ser 
derhêneran. Lê eva ku berçav e, li gor 
şiyan û delîveya hewce, mirov dikare ji 
hemû terzan mifahê bistîne. Ez weke xwe 
pêşniyara Şanoya Grutêfsik ji bo zirûfa îro 
ya Kurdistana îranê dikim. Ji ber ku him 
pêşkevtî û him jî di bingeh de ne hewceyî 
tu cure alevekê ye. 

Huner heta çi astekê hevrê û 
gîrêdayî bi dîrokê ye? 

Di hunerê de dîrok xwedî janreke 

xasmanî ye. Çimku me hunera dîrokî heye, 
şanoya dîrokî, mesebî û civakî jî me heye. 
Huner pitir ji vê yekê ku tevî dîrokê rikeber 
be, tevî siyasetê rikeber e, niha jî her 
rikeberiyê dike û dê di pêşerojê de jî her 
bike. Bi hizra min huner parek e ji dîrokê. 

Ji bo ku were selimandin ku kurd 
di şanoyê de xwedî pêgeheke dîrokî 
ne, çi belgeheke nivîskî anku 
dukomêntî heye? 

Bi giştî temenê şanoyê cem Kurdan 
negihîştiye 100 salan. Ewa ku weke belge 
be, komek ji nivîsan in ku ji me re didin 
kifşê ku yekemîn şano sala 1315'an a Rojî, 
di Karwanserayeke bajarê Sine de hate 
nîşandan, piştre li serdemê Komara 
Kurdistanê de. Di vir de, ez "Bûkebaranê û 
Kose" bi şano nahesibînim, hekene dîroka 
wê diçe sedan salan berî niha. 

Di awayê wan şanoyan ku heta 
niha derhênerên kurd ji bo darêtina 
nimayîşnameyan (senaryoyan) pêşkêş 
kirine, teknîk û teknolojiya Rojava 
çiqas bi kar hatiye? 

Piraniya awayên şanoyê yên cîhanê 
weke teorî wergeriyane ser zimanê Farsî û 
derhêner û hogirên şanoyê jî mifahê jê 
werdigirin, lê standina mifahê ji teknolojiya 
Rojavayî, hewceyî pereyeke zaf e û eva jî di 
Kurdistana îranê de bo derînerekî/e Kurd, 
ne mumkin e. Li Tehranê derhînerên Kurd 
zaf mifah jê standine, bo mînak Bêhrûz 
Xerîbpûr, ji bo şanoya "Rostem û Sohrab" 
Bûklekaniyan li Otrîşê çê kirin û heta 
dîkorên wî jî, yên Otrîşê bûn. Wiha ye ku di 
darêtina deqa şanoyê de, mifah ji awayên 
nûjen tê standin, lê di dema birêvebirinê 
de, neçar in ku weke Kurdekê bê emraz jê 
mêze bikin. Helbet di Kurdistanê de ne, li 
Tehranê. 

Hin bas di vê dawiyê de tên kirin, 
gellek kes dibêjin ku kurd hêj ne 
xwediyê sînemayê ne û sînema ne 
taybetî me ye, hin kes jî dibêjin ku 
kurd xwediyê sînemaya xwe ne, di vê 
derheqê de we çi gotinek we heye? 

Ez jî li ser vê baweriyê me ku Kurd 
hêşta ne xwediyê sînemayê ne, ji ber ku di 
hemû Kurdistanê de ceribîngehek sînemayê 
nahê dîtin. Tenê hebûna holên sînemayê 
yan çêkirina çend fîlman bi zimanê Kurdî û 
nasnameya Kurdî, nabe sedem ku em bêjin 
Kurd xwedî sînema ne. Weke Kurd, hêşta 
em ne xwediyê akademiyaya sînemayê ne. 
Lê di van salan de, çend fîlmê dewlemend 
ên Kurdî derketine ku her weke ku min 
berê jî got, nabin belge ji bo ku em xwedî 
sînemaya serbixwe bin. Li hemû Kurdistanê 
bigere, çend heb Kamêrayên sînemayê 
nabînî^heta çend aparatên modern jî tê de 
ninin. îca hûn bi xwe hûr û gir bikin ka gelo 
em xwedî sînema ne yan ne? 

Alav û mercên hewce di pêşdeçûna 
sînemaya kurdî di astê hunerî û 
zanistî de çi ne? 

Berî her tiştekê em hewcederê zanista 
sînemayê ne û ji bo vê meremê jî divêt ku 
me akademî û zanîngehên sînemayê hebin. 
Piştre em hewcederê ceribîngehên 
sînemayê ne. îca me hewceyî bi kamêrayên 
nûjen û taybet bi çêkirina fîlmên sînemayî 



Tenê hebûna holên sînemayê yan 
çêkirina çend fîlman bi zimanê Kurdî 
û nasnameya Kurdî , nabe sedem ku 
em bêjin Kurd xwedî sînema ne 

heye. Dawiyê jî em pêdiviyê bi nivîskar, 
derhêner, ekter û girûpên teknîkî yên 
sînemayê ne. 

Mixabin ku hêj me Kompaniyayên 
berhemanîna fîlmên sînemayî tu ninin û 
hemû fîlmên ku heta niha bi zimanê Kurdî 
berhem hatine, berhemên Kompaniyayên 
bîhanî ne. Ji hemûyan girîngtir, holên 
sînemayê ne ku mixabin di seranserî 
Kurdistanê de 5 hol nahên dîtin. 

Hûn bewer in ku sînemaya kurdî di 
sedsala 21'an de, pêşdeçûneke berçav 
bidest xistibe? 

Min di bersiva pirsiyarên din de jî got, 
me sînemaya Kurdî tu nine, heta heke 
nîşandana bextreşî û kul û derdên gelê 
Kurd û paşdemayîn di warên çandî, civakî, 
aborî û siyasî de bibe janerek ji bo 
sînemaya Kurdî, ez bi xwe hez ji vê 
sînemayê nakim. Mêze bikin, sînemaya 
Halîwod heye ku bi hemû awayekê 
çarçoveyeke naskiri ye. Sînemaya Balîwod 
jî bi heman terzî. Lê car din tînim ziman ku 
tenê bi çêkirina çend fîlmên bi zimanê Kurdî 
ku heta xwedî hizra Kurdî jî ninin, em nabin 
xwedî sînemaya Kurdî. Lê heke dîtingeha 
derhênerên Kurd ku hejmara wan nagihîje 
4 kesan jî, li gor rastiyan û rewşa niha ya 
Kurdistanê guhertin bi ser de were, hêvîdar 
im ku pêşerojê dîmenekî ciwan ji gelê Kurd 
bibînin û pênaseyekê ji sînemaya Kurdî re 
çê bikin. 

Di wê dawiyê de sînemaya kurdî 
kariye xwe bigihîjne asta 
navneteweyî, di piraniya festîvalên 
cîhanî de beşdar be û serkevtinan 
bidestve bîne, tu ji serkevtinên han 
çawan mêze dikî? 

Belê rast e, lê ne weke sînemaya Kurdî, 
weke sînemaya îranê, çimku ew çend fîlm 
ku di festîvalên bi nav û deng ên cîhanî 
weke Kan û Sensêbastiyên'ê de beşdar 
bûn, bi nûneriya sînemaya îranê çû bûn. 

Her çend ku di kakil de wan qala pirsgirêka 
Kurdan dikirin û li ser wê bingehê hatibûn 
çêkirin. Ez bawer im ku destkevtên han ji 
bilî armancên hunerî, armancên din jî pişt 
perdê hebûn ku ez hez nakim di vir de bas 


ÇAND Û HUNER 

jê bikim. Lê bi giştî cihê keyfxweşî û 
rezamendiya gelê Kurd e ku Kurdek dikare 
di asta navneteweyî de bi awayekî herî baş 
xwe bide nîşandan û naskirin. Her çend bi 
buhaya gorîkirina çanda gelê xwe. 

Raya te çiye li ser vê yekê ku tê 
gotin Behmen Qubadî, derhênerê 
serkevtî yê sînemaya kurdî ye û kariye 
ku caneke nû bide sînemaya kurdî û 
herwiha di rêya vê hunera xwe de 
dengê belengazî û bindestiya gelê 
kurd, bigehîne cîhanê? 

Eva basekî yek car zaf bi xwe digire û 
ew pirsiyare bi xwe dikare bibe mijara 
gotûbêjeke berfireh. Di vir de tenê ez dê 
bîr û raya xwe bînim ziman. Belê rast e ku 
Behmen Qubadî, niha yekji lehengên 
sînemayê ye. Lê bi hizra min Qubadî, tevî 
êş, jan û xizaniya gelê Kurd miamile(alvêr) 
kir û ji bo nasandina çanda Kurdî, nemaze 
di fîlma "zemanêk bo mestiyê espekan" 
(demek ji bo mestiya hespan) de, Kurd bire 
serdemê xwecihên Amazonê û rizgarî û 
serkevtinên gelê Kurd di fîlma "Kûsî Jî 
dikarin bifirin" de, goriyê tirs ji Komara 
Îslamî kir. 

Hez dikim hûn temaşeyî fîlma "Textê 
Siyah" (Texte Reşê), berhema xatûna 
Semîra Mexmelbaf bikin. Behmen Qubadî, 
bixwe di sikansekê de rol dilîze, wê demê 
fantaziyaya wî binirxînin ku di wê fîlmê de 
hevkarê yekem yê derhêner bûye. Mêzeyî 
"Awazhayê Serzemînê Maderiyê 
Men"(Stranên welatê diya min) bikin. Di 
heman demê de jî temaşeyî fîlma "Çirîkey 
Hewram"a berhema Mêhranfer, bikin. Ji 
we re derkeve ku fîlma Kurdî û hizra Kurdî 
çi ye? Dîwar û Rê yên Yelmaz Gûnay, jî 
bibînin. Mixabin hêşta min berê xwe 
nekiriye "Nîmêyê pênhanê mah" (Nîva 
Veşartî ya Heyvê) û nikarim li ser berhema 
dawiyê ya Qubadî, biaxivim. Lê hêvîdar im 
weke berhemên bêre nebe. Ji ber ku tenê 
mêzeyî aliyên sembolîk bikin û fîlma " Kûsî 
jî dikarin bifirin", şirove bikin, bêguman dê 
du rengî di bawer û berhevdanên we de 
derheq Qubadî çê bin. Lê belê, serbarê vê 
hindê jî, ez weke kesekî ku ez ji destpêka 
salên 70'an ve, Behman Qubadî nas dikim, 
rêz û hurmeteke mezin jê digirim û hêvîdar 
im ku rojekê xelata Oskarê jî werbigre. Ez 
ne pir dûr dibînim, heke ew wekî xwe û ji 
bo gelê Kurd bîr bike. 

Bi hizra te, heya çiqasekê 
sînemaya kurdî kariye bandor hebe li 
ser pêşdebirina pêvajoya tevgera 
rizgarîxwaziya gelê me? 

Hêvîdar im ku di pêşerojê de rolekî 
ektîv bilîze. Çimku weke Arto dibêje: "Şano 
helbesta şoreşê ye." Bi hizra min sînema ji 
şanoyê bihêztir e 

Di dawiyê de, we çi gotinek ji 
hogirên sînemaya kurdî re heye? 

Hêviya serkevtinê ji wan re dixwazim, di 
hemû warên jiyanê de, ji we jî spas dikim 
ku we derfeteke wiha da min. Her bijîn û 
serkevtî bin. 

Têdîtin: Berpirsiyariya naveroka vê 
hevpeyvînê, birêz Fatih Sa/iî ye û dîtin 
û nêrînên wî ne. Gotinên wî ne 
siyasetên rojnameya Agirî ne. 

Orkestra Jêdar A Kurd Li Viyenayê Xelata Duyê 

Girt 


D i yekemîn Festîvala Navneteweyî a 
Muzîkê ya Summa Cum Lude li 

Viyana 2007-ê de Orkestraya Jêder a 
kurd xelata duyê wergirt. Festîval li 
Paytexta Awusturyayê, li Golden Hallê 
di rojên 9-11.07.2007-ê de pêk hat. 
Orkestraya Jêder a kurd roja 10-ê 
mehê konserta xwe da û berhemên 
xwe pêşkêş kirin. Orkestrayên hemû 
welatan bi vî awayî derketin hemberî 
guhdaran. 

Hêjayî gotinê ye ku nêzîkî 2700 
kesayetiyên navdar yên ji seranserê 
dinyayê amadeyê festîvalê bûn û 
guhdariya orkestrayan kirin. Nûneratiya 
balyozxaneya îraqê, nûnerê Derve yê 
Hikûmeta Kurdistanê û hin kesayetiyên 
kurd jî di festîvalê de amade bûn. 
Xelata yekê orkestraya Almanî ya bi 
navê Puchheimer Jugend Kammer 



Orchester wergirt. 

Di vê festîvalê de orkestrayên ji Awusturya, 
Amerîka, Almanya, Awustralya, New Zeland, 
Çîn, Ukrayna, Koreya Başûr û Hollandayê jî 
beşdar bûn. 

Orkestraya Jêder bi vê serkeftina xwe bi 
serbilindî vegeriya Kurdistanê û li Hewlêrê bi 
kêfxweşî hat pêşwazîkirin. 


Heft Ecayib(Seyr û Semere) Ên Nû Yên Cîhanê 


H 


eft Ecayibên nû yên cîhanê 
bi dengê 100 milyon kesan û ji 


rêya telefon û peyaman ve hatin 
hilbijartin. Di halekê de ku îsal tu yek ji 
heft ecayibên berê nahên dîtin. 

Ev prosesa diyarîkirina heft 
ecayiban ji sala 1999' ê ve ji aliyê 
Birnard Wîbir yê swîsî dest pêkiriye û 
hetanî niha zêdetir ji 200 şûnwar û 
cihwarên seyr û ecêb yên dinyayê 
hatine berbijar dan. Dengdan bo vê 
prosesê jî ji sala 2006'an ve dest pêkir. 

Heft Ecayibên berê pêkhatibûn ji: Minareya Eskenderiye, Peykera ziyos, Peristgeha 
Artmîs, Baxçeyên Babilê, Peykera Rûds, Mezarê Halîkar Nasûs û sêkoçik(Herem) a mezin 
a Cîze. 

Lê heft ecayibên nû pêkhatine ji: Dîwarê mezin yê Çînê, Şûnwarê Kulsiom li Romayê, 
Şûnwarê Tacmehel li Hindê, Xerabeyên Pitra li Urdonê, Peykera Mesîh li Berazîlê, 
Xerabeyên li Bajarê Maço Pîkço li Pêro û bajarê dîrokî û bastanî yê Çîçin îtza li Mekzîkê. 

Hêjayê gotinê ye ku rê û resma hilbijartina heft ecayibên nû yên cîhanê li peytexta 
welatê Portoxalê de birêve çû û bi awayekî zîndî di 170 welatên dinyayê de bo 1 milyard 
û 600 milyon kesan belaw bû. 



Xiyar D 



hj 

- çermi 

arêze. 

u pisporên warSJaxlemiyeJfce kirin ku bo zarok ûTalan jî ba: 
mîweya*Xiyar, qasekî zaf çunku mehandina wê gir. 

Kelsiyom, Fisfor, Kibrît, Asin u Mengeniz têde heye, lê 2e hmet e, herwiha bo kesêi 
gellek mîve û pincarên din çir e. ku nesaxiya Mîde(Gede) 

DO girem xiyar tenê 20 kaloriyan dide û mîdê hene, xwarina wê ner 



grçive û hez , 
wê xav 


mirov 
çunku mel 
de bimîne. 

Xiyarê sûd û m 
ELku cure vîtamîni 
„ Madeya 


st a xwari nê kêm dike, Herwiha zanayaij eşkere 
renge 8 seetan li mîde^ kir ku -go^^^ppfêvî şîr yan 
"Tnast bêxwBtj, eva tênîtiya 
bo nesaxiya Şekirê heye, m j r0 v dişkmP%û„ demaran 
malên leşê mirov aram dike. 
ku bedevî û 


Li Goristana Pirlaşizê 
Şehîdên Viyenê Hatin 
Bibîranîn 



Roja 18'ê Tîrmehê ji aliyê nûneratiya PDK 
îranê li derveyî welat, rê û resmek berfireh bi 
beşdariya partî û aliyên siyasî û kesayetiyên 
Îranîjj Kurdistanî û herweha endam û alîgirên 
PDK îranê, li Goristana Pirlaşizê de bi boneya 
22' Pûşperê, 18'hemîn salvegera şehîdkirina 
Dr. Qasimlo û hevalê wî birêve çû. 

Beşdaran bi danîna destegulan, 
emegnasiya xwe derheqî yad û xebata wan 
dubare kirin û piştre jî kek Hesen Şerefî, 
Cihgirê Sekreterê Giştî yê PDK îranê, di 
axaftinekê de sopasiya beşdariya şandên partî 
û aliyên siyasî û bi giştî behîdaran bona 
hevxemiya wan di bîranîna nemir Dr. Qasimlo 
de kir. 

Herweha di axaftina xwe de bal kişande 
ser taybetmendî û kesayetiya şehîd Qasimlo 
wekî mirovekî demokrat, azadîxwaz, rêber û 
xebatkarekî jêhatî û siyasetvan û dîplomatek 
çeleng... 

Piştre nûnerên partî û aliyên siyasî 
peyamên xwe bi vê hincetê pêşkêş kirin ku ji 
wan nûnerên: 

Hevbendiya Fedayiyên Xelqê îranê, 
Yekêtiya Nîştimanî ya Kurdistanê, Partiya 
Demokrat a Kurdistanê, PSK(Turkiyê) û 
herweha Şandên: Enistîtuya Kurd ya Parîsê, 
Hevalbendiya 11 partî û rêxistinên Siyasîji 
Kurdistana Turkiyê, PDK- Bakur, Civata 
Lêkolînvanên îranê û Partiya Demokrat a Kurd 
li Sûriyê. 

Her wiha li welatên Swêd, Norwej, Fînland 
û wd..., semînar û çalakî hatin lidarxistin. 





























